
EVALUACION di CAft pa Cambio di Presupuesto 2024: 
College Aruba financieel toezicht (CAft) recientemente a 
duna su opinion tocante e prome cambio di presupuesto 
(BW) pa 2024 di Aruba. CAft a trece tanto puntonan posi- 
tivo como critico dilanti. Mirando e controversia y ambigu- 
edad cu ta wordo presenta den seno politico, AWEMainta 
ta pone riba un rij e conclusionnan principal di CAft pa nos 
lectornan. 


Resultado Financiero Positivo 
E cambio di presupuesto ta mustra pa 2024 un surplus di 
financiamento di AWG 211 miyon, cu ta ekivalente na 2,9% 
di e producto interno bruto (bbp). Esaki ta nifica cu Aruba 
ta cumpli ampliamente cu e norma di presupuesto di minimo 
1% di e bbp. E resultado positivo aki ta wordo mira door di 
CAft como un fortificacion di e derecho di presupuesto door 
di e Staten di Aruba. 


Recomendacionnan No Cumpli Completamente 
Apesar di e resultado financiero positivo, CAft a indica cu 
Aruba no a sigui ningun di e recomendacionnan duna ante- 
riormente. Esaki ta nifica cu e BW no ta cumpli completa- 
mente cu e normanan di e Landsverordening Aruba financieel 
toezicht (LAft). E reglanan di presupuesto no ta wordo aplica 
completamente conforme e LAft, y falta bista riba e desa- 
royo total di debe di e sector colectivo. 


Entradanan Inespera No Uza Completamente 
E BW ta mustra entradanan inespera di un total di AWG 98 
miyon, pero esakinan no ta wordo uza completamente pa 
pagonan y inversionnan manera e reglanan ta prescribi. 


Na luga di esey, AWG 95 miyon ta wordo destina pa inver- 
sionnan y pagonan extra, locual ta un diferencia di AWG 3 
miyon compara cu e total di entradanan inespera. 


Gastonan Creciente Debi na Maneho Nobo 
Debi na escogencianan di maneho nobo, manera e index- 
ering di salarionan pa personal di gobierno, e gastonan a 
subi cu AWG 13 miyon. Aunke un parti di e aumento aki ta 
wordo cubri dentro di e presupuesto existente, ainda tin 
necesidad pa cubrimento adicional pa compensa e aumento 
di e gastonan aki. 


Bista Deficiente Riba Desaroyo di Debe 
CAft a critica cu e BW ta duna bista solamente riba e desa- 
royo di debe di e pais Aruba y no di henter e sector colec- 
tivo. Aunke e quota di debe di e pais ta premira pa mehora te 
na 73% di e bbp, CAft ta enfatisa e importancia di un bista 
mas amplio riba e desaroyo di debe di tur entidad dentro di 


e sector colectivo. 


Documentacion Insuficiente di Gastonan di Personal 
E gastonan di personal ta wordo presenta den e BW sola- 
mente den sentido stricto, mientras cu LAft ta uza un defini- 
cion mas amplio. 


CAft ta subraya e importancia di un presentacion mas amplio 
pa por evalua si e gastonan di personal ta cumpli cu e norma 
stipula di maximo 10% di e bbp desde 2027. 


Ripiticion di Recomendacionnan 
CAft ta ripiti su recomendacionnan pa: 
Aplica e reglanan di presupuesto corectamente y cubri 
gastonan extra via reduccion di gasto (besparing) of reduc- 
cion den uzo di presupuesto aloca (onderuitputting). 


Uza entradanan inespera pa pagonan y inversionnan extra. 


Reforsa e documentacion di e gastonan di personal. 


Uza e debe total di e sector colectivo pa e calculacion di e 
quota di debe. 


Haci palabracionnan cu otro entidadnan dentro di e sector 
colectivo pa uza surplusnan pa paga debe. 


Conclusion: Aunke e situacion presupuestario di Aruba 
a mehora claramente, CAft ta mustra cu ainda tin trabou 
pa haci pa cumpli completamente cu e normanan di LAft. 
CAft ta spera cu Aruba den e ‘Najaarsnota’ di 2024 tuma 
pasonan adicional pa incorpora e recomendacionnan aki y 
asina fortalece e stabilidad financiero di e pais ainda mas. 


Un bista general di e conclusionnan principal 

E College Aruba financieel toezicht (CAft) recientemente 
a duna su opinion tocante e prome cambio di presupuesto 
(BW) pa 2024 di Aruba. Aunke e cifranan ta mustra un desa- 
royo financiero positivo, e analisis di CAft ta lanta pregun- 
tanan tocante e manera cu Aruba ta (in)cumpli cu su 
palabracionnan. AWEMainta, e bos di ciudadanonan preo- 
cupa y stakeholders, ta haci preguntanan critico tocante e 
ehecucion di e cambio di presupuesto aki y e implicacionnan 
pa futuro. 


Un saldo di financiamento positivo, pero no segun palabra- 
cion 
E BW 2024 ta presenta un surplus di financiamento di AWG 
211 miyon, cu ta representa 2,9% di e producto interno bruto 
(bbp). Esaki ta zona manera bon noticia, pero AWEMainta 
ta puntra su mes: pakico Aruba, apesar di e surplus aki, 
no ta cumpli cu e palabracionnan haci anteriormente cu 
CAft? Segun CAft, e BW no ta cumpli completamente cu e 
normanan di e Landsverordening Aruba financieel toezicht 
(LAft), locual ta lanta preguntanan tocante e confiabilidad 
di e planificacion financiero di e pais. 


Entradanan inespera no ta wordo uza conforme palabracion 
E cifranan ta mustra cu Aruba na 2024 tin di haber cu 
entradanan inespera na balor di AWG 98 miyon. Sinembargo, 
AWEMainta ta puntra su mes pakico e entradanan aki 
no a wordo uza completamente pa pagonan y inversi- 
onnan, manera e palabracionnan cu CAft ta prescribi. Di e 
entradanan inespera, solamente AWG 95 miyon ta destina 
pa inversionnan extra, locual ta crea un discrepancia di AWG 
3 miyon. Pakico no ta wordo uza e suma completo manera 
palabra anteriormente? 


Comprension insuficiente di e desaroyo di debe total 
Un di e puntonan di critica principal di CAft ta e falta di 
comprension den e desaroyo di debe total di e sector colec- 
tivo. AWEMainta ta puntra su mes pakico Aruba ta scoge 
pa presenta solamente e desaroyo di debe di e pais, mien- 
tras cu e posicion di debe di henter e sector colectivo ta di 
importancia crucial pa un imagen completo di e salud finan- 
ciero. Kico Aruba ta sconde, y kico ta e posibel riesgonan di 
e transparencia limita aki? 


Decisionnan di maneho nobo ta hiba na aumento di gastonan 
E aumento di e gastonan cu AWG 13 miyon, principalmente 
debi na decisionnan di maneho nobo manera aumento di 
salario pa personal di gobierno, tambe ta lanta pregun- 
tanan. AWEMainta kier sa si e gastonan aki ta sostenibel a 
largo plaso y con Aruba ta planea pa cubri e gastonan extra 
aki. Tin plannan pa compensa e costonan aki door di baha 
gasto of otro medidanan, of e gastonan aki ta keda un punto 
di preocupacion? 


Falta di documentacion di gastonan di personal 
CAft a critica e manera cu e gastonan di personal a wordo 
presenta den e BW. Segun CAft, esakinan no ta wordo docu- 
menta conforme e definicion mas amplio di LAft. AWEMainta 
ta puntra su mes pakico Aruba ta scoge pa no presenta e 
informacion aki mas completo. Kico ta e implicacionnan di 
esaki pa e cumplimento di e norma cu e gastonan di personal 
for di 2027 no mag surpasa 10% di e bbp? 


Pakico recomendacionnan ta wordo ignora? 
Den su analisis di e BW 2024, CAft ta ripiti algun recomen- 
dacion haci anteriormente, manera aplica e reglanan di 
presupuesto corectamente y mehora e documentacion di 
gastonan di personal. AWEMainta ta puntra su mes pakico 
Aruba ta sigui ignora e recomendacionnan aki, apesar di 
e yamadanan cla di CAft. Kico ta e consecuencianan si e 
consehonan aki no wordo sigui? 


Kico ta e consecuencianan di no cumpli cu palabracionnan? 
Aunke e BW 2024 ta pinta un cuadro positivo di e situa- 
cion financiero di Aruba, AWEMainta ta keda critico y preo- 
cupa tocante e incumplimento di palabracionnan y e posibel 
consecuencianan di esaki. Kico esaki ta nifica pa e stabilidad 
financiero di e pais a largo plaso? AWEMainta ta urgi pa mas 
transparencia y ta pidi contestanan concreto for di gobierno 
pa sigura cu Aruba ta keda riba e bon caminda pa un futuro 
sostenibel y stabil. 


Pa cu palabracion den e cambio di presupuesto 2024 


AWEMainta cu Preguntanan Critico Riba Incumplimento 

Dia 16 di augustus, un reunion significante a tuma luga entre un dele- 


gacion di taxista, lidera pa Linda Orman, y Minister di Transporte Ursell 


Arends. Plania simannan di antemano, e reunion aki tabata destina pa 


atende e regulacionnan nobo di transporte controversial cu a causa 


malcontento general entre operadornan di taxi. Sinembargo, awor cu 


e stof ta baha, preguntanan critico ta surgi tocante si e reunion aki 


realmente a avansa e causa di e taxistanan of simplemente a pospone 


accion decisivo. 


E delegacion, consistiendo di representantenan di tur centro di taxi, 


a mustra un frente uni, subrayando nan frustracion colectivo. Nan 


tabata acompaña pa nan abogadonan, agregando peso legal na nan 


argumentonan. E asunto principal tabata e reglanan nobo di maneho 


di transporte, cu anteriormente a conduci na dos dia di protesta pa e 


taxistanan. E protestanan aki a wordo provoca pa decretonan minis- 


terial cu a aumenta e cantidad di pasahero cu un taxi por carga di 


cinco pa shete y a impone un prohibicion riba “negoshinan” emitiendo 


permisonan di taxi, un maneho describi pa e minister como "toko den 


toko." 


E keho principal di e taxistanan tabata e restriccion riba transferi 


permisonan di taxi na miembronan di famia, un practica cu nan tabata 


considera como nan derecho. Nan a argumenta cu e permisonan 


aki mester ta nan propiedad, mientras cu gobierno a mantene cu 


permisonan ta propiedad di estado. E desacuerdo fundamental aki a 


enmarca e discusion, pero e resultado di e reunion a laga hopi pregunta 


sin contesta. 


E hecho cu Minister Arends a nenga di presenta e dos decretonan en 


cuestion tabata un desaroyo significante. Mientras cu Linda Orman 


despues a revela cu un decreto ministerial (MB) nobo lo wordo intro- 


duci, diseña pa clarifica e regulacionnan, esaki ta lanta varios preocu- 


pacion. E MB nobo, spera di wordo detaya pa 1 di september, tabata 


destina pa atende e problemanan di e taxistanan pero ainda no a wordo 


articula completamente. E enfoke di e minister ta involucra establece 


un comision pa revisa peticionnan pa transferencia di permiso, pero e 


plan aki solamente ta agrega na e incertidumbre. 


Un asunto critico ta si e MB nobo realmente lo atende e preocupa- 


cionnan di e taxistanan of si e ta simplemente un ahuste superficial. E 


reunion, cu a dura menos cu un ora, supuestamente a termina cu cierto 


grado di acuerdo pero ningun solucion concreto. Abogado Mr. Vito 


Carlo a describi e reunion como productivo pero a nota cu e minister 


no a atende e especificonan di e MB. Esaki ta lanta e pregunta: E renu- 


encia di e minister pa duna un respuesta cla ta indicativo di un falta di 


compromiso pa resolve e kehonan di e taxistanan? 


Ademas, e promesa di un comision pa revisa peticionnan di transfer- 


encia di permiso ta parce di ta un demora burocratico en bes di un 


solucion substancial. Criticonan ta argumenta cu e rol di e comision 


por ta limita na ofrece opinionnan consehativo sin ningun poder real 


pa efectua cambio. Esaki potencialmente por laga e 


taxistanan den e mesun posicion frustrante cu nan tabata 


aden prome cu e reunion. 


E scepticismo expresa pa algun taxista, ta destaca un 


preocupacion mas amplio tocante e efectividad di e 


medidanan proponi. Apesar di e siguransa di e minister, 


tin un sentido palpable di desilusion entre e taxistanan, 


kendenan ta sinti cu nan derechonan fundamental ta 


wordo ignora. E frustracion di algun taxistanan ta partic- 


ularmente notable, ya cu nan ta percibi e accionnan di 


e minister como un regreso na posicionnan anterior y 


insatisfactorio en bes di un esfuerso genuino pa atende e 


necesidadnan di e taxistanan. 


Den conclusion, mientras cu e reunion cu Minister Arends 


por a parce manera un paso den direccion di un solucion, 


e falta di resultadonan cla y accionabel y e procesonan 


burocratico andando ta sugeri cu e lucha di e taxistanan 


ta leu di caba. E pregunta critico ta keda: E MB nobo 


y e comision proponi lo trece cambio significativo, of 


nan lo sirbi simplemente como un tactica di demora? E 


simannan venidero lo ta crucial pa determina si e reunion 


aki a marca un paso genuino dilanti of si el a simplemente 


pospone e confrontacion inevitabel entre e taxistanan y 


e gobierno. 


Reunion di Taxistanan cu Minister 
Arends: Progreso of mas Demora? 

Awe, mientras solo ta sali riba nos isla stima, Aruba ta habri su portanan 


di scol pa un aña escolar nobo yen di promesa y oportunidadnan. 


AWEMainta ta desea un bon comienso di aña escolar na tur docente, 


studiante, personal di sosten y mayornan cu un curason caluroso y un 


mente yen di entusiasmo. 


Educacion: E Yabi pa Nos Futuro 


E importancia di enseñansa no por wordo subraya suficiente. E ta 


e base di nos sociedad, e catalisador cu lo forma nos futuro gener- 


acionnan y lo ekipa nan cu e conocemento, habilidadnan y balornan 


necesario pa florece den un mundo semper cambiante. 


Na e docentenan, boso ta e arkitectonan di e futuro aki. Boso dedica- 


cion, pasion y energia inagotabel ta inspira y motiva nos studiantenan 


pa alcansa nan potencial completo. Boso ta modelonan, mentornan y 


guianan cu tin un impacto duradero riba e bida di cada studiante cu 


crusa boso caminda. Na studiantenan, boso ta e futuro di Aruba. Acepta 


e oportunidad aki pa siña, crece y descubri bo mes. Sea curioso, haci 


pregunta, reta bo mes y busca excelencia. Corda cu enseñansa no ta 


solamente tocante acumula conocemento, pero tambe tocante desa- 


roya pensamento critico, habilidadnan pa resolve problema y un amor 


pa siña cu ta dura henter bo bida. 


Un Comunidad di Cuido y Respet 


Un ambiente escolar positivo y di sosten ta esencial pa e exito di cada 


studiante. Laga cu hunto por crea un comunidad di cuido y respet, 


unda tur hende ta sinti nan mes aprecia y sigur. Salud mental ta mesun 


importante cu salud fisico. Sea alerta pa e señalnan cu ta indica cu un 


colega of studiante mester di sosten extra. Un palabra amable, un oido 


cu ta scucha of un man cu ta yuda por haci un mundo di diferencia. 


Bullying no mag di tin un luga den nos scolnan. Hunto vigila contra 


cualkier forma di intimidacion y discriminacion. Cada mucha merece di 


bay scol sin miedo of preocupacion. 


Brasa e Retonan, Celebra e Exitonan 


E aña escolar sin duda lo trece retonan cune. Pero mira e retonan aki 


como oportunidadnan pa crecemento y desaroyo. Sostene y anima 


otro, y corda cu hunto nos ta mas fuerte. 


Celebra e momentonan bunita y recuerdonan cu lo crea hunto. E hari- 


mento den klas, e amistadnan cu ta wordo forma, e exitonan cu ta 


wordo logra - esakinan ta e momentonan cu ta haci e aña escolar inolv- 


idabel. 


Un Palabra di Animo 


Na tur hende cu ta forma parti di e comunidad educativo di Aruba, 


AWEMainta ta desea boso un aña escolar fantastico. Cu boso dianan 


sea yena cu inspiracion, alegria y exito. Corda, boso no ta boso so. 


Hunto boso lo haci un diferencia den e bida di nos studiantenan y e 


futuro di nos isla. 


Bon Comienso di Aña Escolar 2024-2025, Aruba! 

BCA ta pronostica cu Producto Domestico Bruto (PDB) real 
lo crece cu 6,1 porciento na 2024 y 1,0 porciento na 2025, 
esta, respectivamente cu Afl. 329,8 miyon y Afl. 59,2 miyon. 
E crecemento aki ta principalmente empuha pa aumento 
fuerte den servicio y entrada di turismo. PDB real ta proyecta 
pa yega Afl. 5.724,7 miyon na 2024 y Afl. 5.783,9 miyon 
na 2025. Exportacion turistico den termino real ta premira 
di subi cu 8,3 porciento na 2024 y 2,1 porciento na 2025. 
E cantidad di turistanan cu ta permanece por lo menos 
un anochi riba nos isla na 2024 y 2025 ta proyecta pa 
crece cu 12,8 porciento y 2,0 porciento, respectivamente. 
Mientrastanto, ta calcula cu e promedio di e gasto diario di 
turistanan lo keda stabil na 2024 y aumenta na 2025. 


E continuacion di proyectonan di construccion relativa- 
mente grandi – principalmente relata na e sector di turismo 
– ta sigui pusha inversion priva na 2024. Ademas, debi na 
e surplus presupuestario significante di gobierno na 2024, 
manera anticipa door di BCA, inversion publico tambe lo 
expande relativamente fuerte na 2024. Na 2025, sinem- 
bargo, tanto inversion priva y publico probablemente lo 
disminui. Di acuerdo cu esaki, crecemento den inversion den 
termino real na 2024 ta proyecta na 17,6 porciento y na 
2025 inversion lo baha cu 8,7 porciento. 


Consumo den termino real ta proyecta pa crece 
na ambos 2024 (+0,9 porciento) y 2025 (+0,5 
porciento), debi na desaroyonan positivo tanto 
den e sector priva como e sector publico. Pa ta 
specifico, ta proyecta cu empleo lo aumenta cu 
1,6 porciento na 2024 y 1,5 porciento na 2025. 
Ademas, ta anticipa cu salario lo crece cu 2,7 
porciento na 2024 y 0,5 porciento na 2025, a 
consecuencia di indexacion di salarionan pa 
inflacion y condicionnan preta riba mercado 
laboral den sector priva y tambe di e indexacion 
acorda relaciona na salarionan di sector publico. 
Importacion ta sigui e desaroyonan den 
consumo, inversion y exportacion. Na 2024, e 
aumento anticipa den exportacion, inversion y 
consumo lo conduci na mas importacion, mien- 
tras cu e caida den inversion na 2025 ta anticipa 
pa disminui importacion den termino real den e 
respectivo aña. Consecuentemente, importacion 
den termino real lo aumenta cu 5,3 porciento na 
2024, y baha cu 1,2 porciento na 2025. 
E Balansa di Pago (BdP) ta premira pa registra 


un surplus di Afl. 107,9 miyon na 2024. E surplus na 2024 
ta debi principalmente na entradanan mas halto di turismo. 
Mientrastanto, pagonan di importacion ta conduci na sali- 
danan significante riba e BdP na 2024, mitigando asina e 
surplus total. 
Ademas, BCA ta anticipa cu e compranan di accion den 
companianan door di residentenan for di no-residentenan, 
pagonan di dividendo na no-residente, y pagonan di interes 
na no-residente lo causa mas salida di divisa. Na 2025, BCA 
ta calcula un surplus di Afl. 645,7 miyon riba e BdP, mirando 
cu ganashi y entradanan di turismo ta surpasa pagonan di 
importacion, cual lo causa un surplus grandi riba e cuenta 
coriente di BdP. 


Pa loke ta trata aumento di prijs, BCA ta proyecta un tasa di 
inflacion, basa riba un promedio di 12 luna, di 1,6 porciento 
na 2024 y 0,5 porciento na 2025, cu e componente di infla- 
cion basico (locual ta exclui cambio den prijs di cuminda y 
energia) como e determinante principal di inflacion total. 


Tabel 1 ta resumi e crecemento pronostica den PDB y su 
componentenan. E publicacion completo ta disponibel riba 
website di BCA (www.cbaruba.org). 


Banco Central 


Mayor contribucion n’e crecemento economico 
pa aumento den servicio y turismo pa 2024-2025 

PROME Minister Evelyn Wever-Croes, durante conferencia 
di prensa di Gobierno di Aruba a elabora riba e aumento cu 
Gobierno a duna trahadonan di fundacionnan subsidia pa 
Gobierno. 


E total exacto di trahadonan na e fundacionnan aki no ta 
conoci, mirando cu e pago di salario ta wordo haci pa e 
mesun fundacion y no pa gobierno, pero ta trata aki di un 
averahe di mas o menos 1000 persona cu lo bay haya un 
aumento basa riba e indexering. 
Pa cu esaki Gobierno a aloca 5.8 miyon florin pa 2024, y 
20.6 miyon florin pa 2025. 
Pa loke ta e trahadonan, Prome Minister a indica cu varios 
di nan a expresa di no a haya e aumento aki ainda, y p'esey 
ta manda un apelacion na e fundacionnan pa traha e carta 
cu e montante necesario, y mande pa e minister concerni pa 


aprobacion. Unabes cu e peticion wordo aproba, e lo wordo 
manda Directie Financiën pa asina nan por procesa e pago. 
Mester menciona si, cu debi cu e Gobierno anterior a cambia 
e sistema na unda cu no ta duna subsidio di salario mas 
na fundacionnan sino un "output subsidie", ta pone cu e 
proceso nobo aki, na unda ta aloca fondo pa e trahadonan 
di e fundacionnan, ta tumando su tempo y no ta canando 
lihe manera desea. 
"Mi sa cu e proceso aki ta pega, y mi a papia cu sindicato 
caba riba e tema aki. 


Mi ta spera nos por soluciona e retonan cu tin na caminda 
pa asina duna e fundacionnan, specialmente esnan mas 
vulnerabel, e placa pa asina nan por paga nan trahadonan" 
Prome Minister a expresa. 


Prome Minister 


A aloca 5.8 miyon den 2024 y 20.6 miyon 


den 2025 pa salario dje fundacionnan 

T H U R S D A Y 


S E P T E M B E R 1 9 , 2 0 2 4 


On Thursday, September 19, 2024 at 11 AM, at the Chamber of Commerce, Aruba, will be 


auctioned in public (executoriale verkoop) pursuant to art. 3:268 and 3:254 Civil Code of Aruba: 


Savaneta 391 
a parcel of full ownership land, with a measurement of 8405 m2, situated at 
Savaneta in Aruba, recorded in the Title Registry of Aruba as Fourth Division 
Section E number 1142, with the theron standing house. 


Starting bid: No reserve price, only serious bids will be accepted. 


Ponton 81-K & Ponton 81-J 
two parcels of full ownership land, consisting of: 
a parcel with a measurement of 550 m2, located at Ponton in Aruba, 
recorded in the Title Registry as First Division Section K number 2586, 
and 


1. 


a parcel, with a measurement of 537 m2, located at Ponton in Aruba, 
recorded in the Title Registry as First Division Section K number 2587, 
2. 


with the building built on both parcels which is subdivided into 
eighteen (18) residential units. 
Starting bid: No reserve price, only serious bids will be accepted. 


AUCTION NOTARY: T.R. JOHNSON 
·The auction is subject to the general conditions for foreclosure auctions and special auction conditions which 
will be determined by civil law notary T.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to the amount of the 
highest bid increased with an amount equal to the auction costs. 
·A signed and dated private bid can be submitted until , September 4, 2024, at 5 PM. A bidding form can be 
downloaded on our website. 


PUBLIC AUCTION 


For more information visit: 


WWW.JOHNSONNOTARY.COM 


E instituto coreccionnal esta KIA, ta confrontando cantidad 
di problema y e situacion cu tin na e momentonan aki, ta uno 
cu ta bayendo “di mal pa pio” sin cu tin solucion na bista y 
tur esaki bou di un gobierno cu ta pronkia cu “surplus” di 
mas di 200 miyon florin. 


Fuera cu e estado fisico di e prizon ta sigui deteriora segun 
siman y luna ta pasa bay sin cu tin perspectiva di un plan 


di renobacion pa esaki, tin otro problemanan cu ta surgi 
ocasiona pa un maneho sin vision cu ta dirigi riba “desaster.” 


Tur esaki bou maneho di un Minister di Husticia cu a spera 
mucho mas den su maneho cu loke el a bin ta haciendo for 
di 2021 te cu awor cu el a carga responsabilidad pa esaki, 
esta Minister Rocco Tjon. 


E solo echo cu Minister 
Tjon 
den 
pasado 


prome cu el a drenta 
politica, el ocupa e 
posicion di Director di 
KIA y despues cu el a 
exigi pa bira Minister 
di Husticia den e di 
dos gabinete Wever 
Croes, a spera cu e lo 
a presenta un vision 
efectivo pa atende y 
soluciona tur prob- 
lema di e instituto aki. 


Algun 
dia 
atras 
e 


compania cu tabata 
provee paketenan di 
cuminda pa KIA pa 
algun aña caba, a 
informa gobierno cu 
e lo stop di duna e 
servicio aki na gobi- 
erno y KIA ya cu ya 
ta bay pa ocho luna 
caba cu gobierno no a 
cumpli cu su deber di 
paga e debe aki. 


AWEMainta 
por 
a 


compronde cu rapida- 
mente gobierno a tene 
un destaho publico pa 
haya un otro compania 
pa haci entrega di 
cuminda na KIA y den 
corto 
tempo 
gobi- 


erno a tuma e deci- 
sion di asigna un otro 
compania conoci aki 
na Aruba, pa ‘cater’ 
pa KIA cual contract 


Compania a cancela servicio 


Gobierno tin 8 luna sin paga proveedor di cuminda na KIA 

T H U R S D A Y 


S E P T E M B E R 1 9 2 0 2 4 


PUBLIC AUCTION 


On Thursday, September 19, 2024 at 11 AM, at the Chamber of Commerce, Aruba, will be auctioned 


in public (executoriale verkoop) pursuant to art. 3:268 and 3:254 Civil Code of Aruba: 


Caya Hanico 22 
a residential house, situated on a right of long lease until 17 September 2081, on a parcel 
government land, 247 m2 in size, situated at Jaburibari in Aruba, recorded in the Title 
Registry of Aruba as First Division Section L number 6834. 
Starting bid: to be decided. 


Caya Tusa 22 
a residential house, situated on a right of long lease until 29 september 2081, on a parcel 
government land, 375 m2 in size, situated at Caya Tusa in Aruba, recorded in the Title 
Registry of Aruba as First Division Section L nummer 6992. 
Starting bid: to be decided 


De Vuyst 69-A 
a residential house, situated on a right of long lease until 7 december 2065, on a parcel 
government land, 213 m2 in size, situated at De Vuyst in Aruba, recorded in the Title 
Registry of Aruba with a measurement letter number 58 of the year 2003. 
Starting bid: to be decided. 


AUCTION NOTARY: T.R. JOHNSON 
·The auction is subject to the general conditions for foreclosure auctions and special auction 
conditions which will be determined by civil law notary T.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to 
the amount of the highest bid increased with an amount equal to the auction costs. 
·A signed and dated private bid can be submitted until September 4, 2024, at 5 PM. A bidding 
form can be downloaded on our website. 


For more information visit: 


WWW.JOHNSONNOTARY.COM 


mester a drenta na vigor dia prome di october proximo 
pero door di e decision di Caloway pa bula afo, a bin pidi 
e compania nobo cu a gana e destaho si e por cuminsa cu 
entrega di cuminda di inmediato. 


Esaki a sosode pero a bon surgi complicacion na momento 
cu presonan a dicidi di protesta formalmente contra di nan 
paki nobo di cuminda, mustrando cu e no ta di mesun nivel 
cu e compania anterior y hasta hopi preso a dicidi di nenga 
e cuminda den forma di protesta. 


Ta spera cu pa e curso 
di e siman nobo aki, 
hasta lo por tin accion 
di protesta bou di e 
presonan contra di e 
calidad di cuminda cu 
nan ta haya ta infe- 
rior cu loke nan tabata 
haya. 


Aki tin cu menciona cu 
no ta prome negoshi 
den sector priva ta 
kehando di tardansa 
den pago di debenan di 
gobierno y AWEMainta 
a ser informa cu dife- 
rente pomp di gasolin 
a dicidi di no provee 
autonan di gobierno cu 
gasolin ya cu nan no ta 
paga na tempo y esaki 
ta pone e negoshinan 
aki tambe den un preta 
financiero. 


Fuera di problemanan 
ariba menciona tambe 
tin e asunto di cu KIA 
tin demasiado hende 
deteni y simplemente 
no por sigui asina mas 
ya cu fuera cu e luga ta 
“full full” ta bin acera 
cu henter e compleho 
ta sigui putri bay 
cu hasta peliger di 
derumbe di dak of 
muraya cu tin cu tene 
tur hende paden y e 
situacion ta sigui malo 
y sin perspectiva algun 


pa un cambio of mehoransa. 

RECIENTEMENTE Holiday Inn Resort Aruba- 
Beach Resort & Casino a organisa su ‘Harmony 
Wedding Expo’ hopi anticipa, un evento special 
pa esnan cu ta soña di e boda perfecto riba 
nos isla. Bou guia di Shulaika Kross Isenia, e 
Coordinadora di ‘Wedding & Events’ di e resort, 
e expo a bira un showcase di loke Holiday Inn 
Aruba tin pa ofrece pa bodanan y eventonan 
special. 


Organisa prome biaha na 2021, e ‘Harmony 
Wedding Expo’ di e aña aki a resalta un biaha 
mas e habilidad excepcional di e resort pa 
realisa soñonan di boda. E evento a presenta 
un variedad di setupnan traha pa "The Perfect 
Team," lidera pa Rosetti Eleonora, y mehora pa 
e experticio floral di Greta Koolman di ‘Koolman 


Holiday Inn Harmony Wedding Expo 


E Magia di ‘Destination & Beach Wedding’ 
na Holiday Inn Resort Aruba 

Flowers.’ Hunto, nan a percura pa un experiencia 
cu a refleha e ultimo tendencianan den boda pa 
2024 y 2025, ofreciendo e participantenan un 
bista di loke ta posibel pa nan dia special. 


Bishitantenan na e expo tabatin e oportunidad 
pa sumergi nan mes den e bunitesa y elegancia 
di un boda den exterior. Cu e beach pristino di 
Holiday Inn Aruba como e fondo, invitadonan 
por a imagina nan ceremonianan riba e strip 
di beach exclusivo di e resort—un escenario 
pintoresco pa cualkier pareha cu ta buscando pa 
bisa "Si, mi kier" banda di lama. 


E evento di e aña aki no solamente a mustra 
e creatividad y versatilidad di e ekipo di boda 
y eventonan di e resort, pero tambe a invita 
huespednan internacional pa explora e posi- 
bilidadnan infinito di un boda den exterior na 
Holiday Inn Resort Aruba. Sea ta planificando un 
boda bunita riba beach of un reunion intimo, e 
‘Harmony Wedding Expo’ a proba un biaha mas 
cu Holiday Inn Aruba ta e destinacion final pa 
celebracionnan inolvidabel. 

E plataforma di media social di Elon Musk, X, antes conoci como 
Twitter, a anuncia e ciere inmediato di su operacionnan na Brazil. 
E decision a bin despues di un bataya legal andando cu Huez 
Alexandre de Moraes di e Corte Supremo di Brazil, centra rond di 
e rol di e plataforma den combati desinformacion. 


Apesar di e ciere, usuarionan Brasilero ainda lo tin acceso na X, 
e compania a confirma diasabra. Sinembargo, e oficina fisico y 
actividadnan operacional den e pais lo stop. 


Den un comunicado, e compania a expresa duele profundo pa e 
decision, atribuyendo e ciere directamente na Huez Moraes. "Nos 
ta profundamente tristo cu nos a wordo forsa pa tuma e decision 
aki," e comunicado ta bisa, agregando cu e responsabilidad pa e 
ciere "ta keda unicamente" cu e huez Brasilero. 


E conflicto legal entre X y Huez Moraes a cuminsa mas trempan 
e aña aki ora e huez a ordena e plataforma pa blokia cuentanan 
acusa di plama informacion falso y discurso di odio. 


Hopi di e cuentanan aki tabata liga na simpatisadonan di ex-Pres- 
idente Brasilero Jair Bolsonaro, kende, den e periodo prome cu 
e eleccionnan di 2022, a declara sin evidencia cu e sistema di 
votacion electronico di Brazil tabata susceptibel na 
fraude. 


E situacion a escala ora algun di e simpatisadonan 
di Bolsonaro, kendenan no kier a acepta su derota 
electoral, a asalta edificionan clave di gobierno den 
protesta. 
Como respuesta, Moraes, kende tambe ta presidi 
e Tribunal Electoral Superior di Brazil, a enfatisa e 
importancia di controla contenido dañino online. 
"Libertad di expresion no ta nifica libertad di 
agresion," Moraes a declara, reforsando e necesidad 
pa preveni e defensa di tirania riba plataformanan di 
media social. 


X a resisti cumplimento cu e ordennan di e huez, 
hibando na mas tension legal. Diasabra, e plata- 
forma a alega cu Moraes a menasa secretamente 
un di su representantenan legal na Brazil, Rachel 
Nova Conceicao, cu aresto si X no a cumpli comple- 


tamente cu e directiva di e corte pa elimina cierto 
contenido. E compania a publica imagennan di un 
documento supuestamente firma pa Moraes, cu a 
indica cu un boet diario di 20,000 reais ($3,653) y 


un orden di aresto lo wordo impone riba Conceicao si e plata- 
forma no a cumpli cu e rekisitonan legal. E Corte Supremo di 
Brazil a nenga di comenta riba e asunto y no a verifica e autenti- 
cidad di e documento comparti pa X. 


Elon Musk, den un post separa riba media social, a yama Huez 
Moraes "un berguensa total pa husticia" y a expresa su conster- 
nacion pa e situacion. "E decision pa cera e oficina di X na Brazil 
tabata dificil," Musk a bisa, agregando cu cumplimento cu e 
ordennan di e huez lo tabata indefendibel. 


E confrontacion legal a mira X vacila den su posicion, cu e repre- 
sentantenan di e compania na Brazil inicialmente desafiando e 
ordennan pero despues primintiendo di cumpli. 


Na april, e ekipo legal di X a cita "fayonan operacional" pa e activ- 
idad continuo di cuentanan cu a wordo ordena pa wordo blokia, 
un reclamo haci como respuesta na e demanda di Moraes pa un 
splicacion. 
E ciere di e operacionnan di X na Brazil ta marca un desaroyo 
significante den e lucha continuo entre plataformanan global 
di media social y sistemanan legal nacional riba e regulacion di 
contenido online. 


X di Elon Musk ta cera operacion 
na Brazil memey di disputa legal 

UN teremoto di 7.0 magnitud na costa oriental di Rusia 
a provoca un erupcion significante di e volcan Shiveluch, 
mandando un columna halto di shinishi aproximada- 
mente 8 kilometer den shelo. E teremoto a dal cerca di e 
Peninsula Kamchatka, mas o menos 102 kilometer oost di 
Petropavlovsk-Kamchatsky, segun rapportnan di medionan 
di comunicacion estatal Ruso. 


E volcan Shiveluch, situa mas o menos 280 miya for di 


Petropavlovsk-Kamchatsky—un ciudad cu ta hogar di alre- 
dedor di 180,000 hende—a haci erupcion den oranan 
tempran di diadomingo, 18 di augustus 2024. E erupcion 
tabata acompaña pa liberacion di laaf, manera confirma pa 
evaluacionnan visual. 


Apesar di e magnitud di e temblor y e actividad volca- 
nico subsiguiente, no tabatin ningun rapport di herido. E 
agencia di noticia Ruso TASS a indica cu e teremoto no a 


causa "daño mayor," aunke autoridadnan local 
ta inspeccionando edificionan pa posibel prob- 
lemanan structural, cu atencion particular na 
facilidadnan social. 


E epicentro di e teremoto tabata situa mas 
o menos 55 miya (88 kilometer) for di 
Petropavlovsk-Kamchatsky, na un profund- 
idad di aproximadamente 30 miya (48 kilo- 
meter), segun e US Geological Survey (USGS). 
Aunke e temblor a provoca preocupacionnan, 
e Ministerio di Emergencia Ruso no a emiti un 
aviso di tsunami. Sinembargo, e Sistema di Aviso 
di Tsunami Mericano anteriormente a adverti cu 
olanan di tsunami peligroso por ta posibel dentro 
di 186 miya (300 kilometer) di e epicentro di e 
temblor na costa di Rusia. 


E erupcion y teremoto a hala atencion na e activ- 
idad sismico den e region di Kamchatka, un area 
conoci pa su eventonan frecuente di volcan y 
teremoto debi na su ubicacion na e Pacific Ring 
of Fire. 


Temblor poderoso di 7.0 magnitud ta provoca erupcion 
di volcan Shiveluch na peninsula Kamchatka di Rusia 

E Secretario di Estado di Merca, Antony Blinken, ta bishita 
Israel den un esfuerso pa sigura un cese di candela den e 
conflicto cu ta tumando luga entre Israel y Hamas. E bishita 
ta tuma luga mientras cu e cantidad di morto na Gaza ta 
sigui aumenta, cu mas di 40.000 Palestino morto desde cu 
e conflicto a cuminsa na october ultimo. 


Blinken su bishita na Israel, cu ta parti di un iniciativa diplo- 
matico mas amplio lidera pa Merca, Qatar y Egipto, ta enfoca 
riba cera e diferencianan entre Israel y Hamas den e nego- 
ciacionnan cu ta tumando luga. E esfuersonan aki ta sigui 
dos dia di combersacion na Doha y ta prome cu e comber- 
sacionnan cu lo tuma luga na Cairo. 


Durante su bishita, ta spera cu Blinken lo reuni cu e Prome 
Minister Israeli, Benjamin Netanyahu, y otro funcionarionan 
halto. E team di negociacion di Israel a expresa un "opti- 
mismo cauteloso" riba e potencial di un acuerdo, segun un 
comunicado di e oficina di Netanyahu. Sinembargo, ta keda 
retonan significativo, ya cu Hamas a rechasa e condicionnan 
nobo proponi pa Israel y ta insisti pa implementa un plan di 
cese di candela defini pa presidente Mericano Joe Biden na 
fin di mei. 


E oficial di Hamas, Osama Hamdan, a critica Netanyahu 


como e obstaculo principal pa logra un cese di candela y 
un acuerdo di intercambio di prizonero. El a argumenta cu 
Israel historicamente a stroba acuerdonan anterior, manera 
un acuerdo temporal haci na november 2023, y a pidi un 
cese di candela total y e retiro Israeli di Gaza. 


E negociacionnan ta enfrenta diferente punto di conflicto, 
incluyendo e demandanan di Israel pa un presencia militar 
continuo den e Philadelphi Corridor, cu ta separa Gaza for di 
e peninsula Egipcio for di Sinai, y e establesimento di puesto 
di control pa monitor e movecion den Gaza. E condicionnan 
aki a keda agrega for di momento cu Conseho di Siguridad di 
Nacionnan Uní a adopta un resolucion basa riba e proposi- 
cion di Biden na mei. 


Expertonan y mediadornan a señala cu e enfoke di Netanyahu 
ta haci'e dificil pa Hamas acepta un acuerdo. Hassan Harari, 
profesor di asuntonan internacional na Universidad di Qatar, 
a señala cu Israel hopi biaha ta cambia su postura ora un 
acuerdo ta parce inminente, cu ta genera mas complicacion. 
E tactica aki, Harari ta sugeri, por tin intencion di prolonga 
e negociacionnan, haciendo dificil pa Hamas yega na un 
acuerdo. 


Ademas di e retonan aki, e negociacionnan ta atende 


tambe cu e intercambio di prizoneronan, incluy- 
endo rehennan Israeli na Gaza y prizoneronan 
Palestino na Israel. E acuerdo pa nan libertad ta 
keda un tema crítico den e discusionnan. 


Blinken su mision pa persuadi e gobierno Israeli, 
particularmente Netanyahu, pa ta mas flexible 
den su demandanan ta ser considera crucial pa 
e exito di e esfuersonan di cese di candela. 


Sinembargo, tin un escepticismo consider- 
able riba e probabilidad di un avance grandi, y 
algun analista y manifestante na Israel ta acusa 
Netanyahu di para e negociacionnan pa proteha 
su interesnan politico. 


Mientras e esfuersonan diplomatico aki ta 
tumando luga, e situacion riba tereno na Gaza ta 
keda serio. E atake aereo Israeli ta sigui sin stop, 
cu casi dos dozijn persona, incluyendo un famia 
di ocho, morto durante e fin di siman. E total di 
morto na Gaza a surpasa 40.000, segun autori- 
dadnan sanitario Palestino, intensificando ainda 
mas e urgencia pa yega na un cese di candela. 


Mientras cu cantidad di morto na Gaza ta surpasa cuarenta mil 


Blinken ta Bishita Israel p’e esfuersonan di bahament’i arma 

UN candela den un Ferris wheel na e Highfield Festival na 
Leipzig a laga mas cu trinta persona herida diasabra anochi. 
E causa di e candela, cu a cuminsa alrededor di 9:00 PM, ta 
keda bao investigacion door di autoridadnan Aleman. 


E Highfield Festival, un evento anual di musica cu ta atrae 
aproximadamente 30,000 persona, a wordo interumpi ora 
vlamnan a surgi den un di e gondolanan di e Ferris wheel. 
Segun raportnan di medionan local BILD y Leipziger Zeitung, 
e candela a plama rapidamente pa un di dos gondola, resul- 
tando den daño significante. 


Servicionan di emergencia a responde hopi liher na e escena, 
pero e dos gondolanan tabata completamente destrui pa 
ora e candela a wordo paga. 


E festival a wordo temporalmente para pa sigura e siguridad 
di e presentenan pero a reanuda rond di 10:00 PM despues 
cu e situacion a wordo poni bou control. 


Polis Aleman a confirma cu mas cu trinta persona a resulta 
herida, cu mayoria sufriendo di inhalacion di huma. Entre 


e heridonan tabatin cuater polis cu tabata brin- 
dando asistencia durante e incidente. 


Cruz Cora Aleman a raporta cu dos persona a 
sufri lesionnan grave, aunke esaki no a wordo 
confirma oficialmente pa polis ainda. 


Den un declaracion, e organisadornan di e 
festival a sigura e publico cu "tur esnan afecta 
ta bon bou di e circunstancianan y ta ricibiendo 
e cuido medico necesario." 


E incidente a lanta preocupacionnan tocante 
protocolnan di siguridad na eventonan publico 
grandi, specialmente esnan cu ta involucra 
atraccionnan di diversion. 


Mientras investigacionnan ta continua, e enfoke 
ta keda riba sigura e bienestar di e heridonan y 
compronde e eventonan cu a hiba na e candela. 


Ta spera cu e Highfield Festival lo revisa y posi- 
blemente mehora su medidanan di siguridad 
despues di e incidente desafortuna aki. 


Na Leipzig, Alemania 


Mas di trinta herido den candela di 
ferris wheel na Festival di Musica 


16 
Dialuna, 19 Augustus 2024 
INTERNACIONAL 
AWEMainta 


PROTESTA a cuminsa na Caracas, e capital di Venezuela, 
mientras cu partidonan di oposicion ta denuncia e resulta- 
donan di e reciente eleccion presidencial, den cual presidente 
Nicolás Maduro a sigura un otro mandato. E oposicion, lidera 
pa María Corina Machado, a acusa e gobierno di Maduro di 
fraude electoral y ta convocando manifestacionnan general 
tanto den e pais como den exterior. 


Machado, kende a haya su candidatura presidencial blokia 
pa institucionnan pro Maduro, a urgi Venezolanonan pa keda 
"firme y uni" frente na loke e ta describi como un eleccion 
horta. 


"Nos no ta sali for di e cayanan", Machado a declara na un 
multitud na Caracas, unda centenarnan di manifestante 
tabata zwaai bandera Venezolano y tabata sostene copia di 
e registro electoral cu, segun nan ta afirma, ta prueba cu e 
candidato opositor Edmundo González tabata e berdadero 
ganador. 


E eleccion, cu a tuma luga dia 28 di juli, a causa simannan 
di disturbio. E resultadonan oficial di E Consejo Nacional 
Electoral (CNE) a declara ganador na Maduro cu 52 
porciento di e votonan, compara cu 43 porciento 
di González. 


Sinembargo, e oposicion a cuestiona e cifranan 
aki, alegando cu su conteo ta mustra cu González 
a gana e eleccion. E gobierno Venezolano ainda 
no a duna un drelato detaya di e resultadonan 
di e votacion, citando e supuesto pirateria di e 
sistema como motibo di e retraso. 


E crisis cu ta tumando luga a causa por lo menos 
25 morto, casi 200 herido y mas di 2.400 deten- 
cion, cu ta causa temor di un represion mas 
amplio di e figuranan di oposicion. 
Organisacionnan di derechonan humano a 
expresa nan preocupacion pa cu e situacion, cu 
raportnan cu no ta conocí unda hopi detenido 
ta. 


Machado a participa na un manifestacion impor- 
tante na Caracas riba diasabra, cu un pres- 
encia fuerte di siguridad desplega den henter e 
ciudad, particularmente den e bario di Petare. 
Medidanan di siguridad similar a keda desplega 


den otro areanan clave. 


Presion internacional riba Gobierno di Maduro tambe a inten- 
sifica. Siman pasa, Colombia y Brasil a convoca eleccion 
nobo na Venezuela, un sugerencia rechasa pa Machado pa 
considera esaki un falta di respet pa cu e boluntad popular. 
Hasta presidente di Brasil, Luiz Inácio Lula da Silva, típi- 
camente aliado di Maduro, a critica e regimen Venezolano, 
yamando e "muy desagradable" y urgiendo pa publicacion 
di resultadonan electoral detaya. 


E Organisacion di Estadonan Americano (OEA) y Union 
Europeo a uni cu e coro di voz cu ta exigi transparencia den 
e proceso electoral, y OEA a aproba un resolucion urgiendo 
Venezuela pa publica e actonan electoral. 


E protestanan den sosten di e oposicion Venezolano a plama 
rond mundo, cu manifestacionnan global, unda miembronan 
di e diaspora Venezolano a expresa nan solidaridad cu esnan 
di nan pais di origen. 


E organisadonan a enfatisa e apoyo global na e pueblo 
Venezolano y su lucha pa democracia. 


Protesta ta sigui na Venezuela mientras 
crisis electoral ta profundisa 

DIALUNA 19 di augustus, e delegacion di Giants Aquatics 
Aruba ta sali cu 15 atleta, dos coach y e team leader pa San 


Juan, Puerto Rico pa participa na e 2024 PanAm 
Aquatics SWIMMING Age Group Championships 
San Juan, cu lo tuma luga di 22 pa 25 di augustus 
2024. Durante e campenato aki nan lo competi 
contra landadonan di e paisnan Pan Americano. 


E atletanan cu lo participa ta: Czyaleah Lampe, 
Zoey Engelhart, Noemie y Elize Erasmus, Alyssa 
Ras, Gabriela Hermans, Mikaela van den Berg, 
Avi Tromp, Ian-Zion Barkmeyer, Wolf Massez, Ian 
Croes, Ruben Mansur, Luis Mario Arends, Tristan 
Niebles-Diaz y Inald Fernandes Perna. 


Nan lo ta bou guia di head coach Jordy Groters 
y coach Jireh Larmonie. Team leader ta sr.Ivan 
Croes. 


Directiva y henter e famia di Giants Aquatics 
Aruba ta gradici e mayornan, e coachnan, masa- 
hista di team sr. Ito Wernet y tur sponsor cu a 
aporta na un manera of otro pa cu preparacion 
di e landadonan aki. Alabes ta desea e team hopi 
exito cu nan participacion na San Juan. Giants, 
stand tall! 


Giants Aquatics Aruba rumbo pa 2024 PanAm Aquatics 
swimming Age Group Championships San Juan 

DEN un enfrentamento hopi anticipa na UFC 305, Dricus 
Du Plessis di Sur Africa a defende exitosamente su titulo di 
peso mediano sometiendo e ex-campeon Israel Adesanya 
den e di cuater rond. E evento, teni na RAC Arena na Perth, 
Australia, dia 18 di augustus 2024, a marca un momento 
significante den e carera di ambos luchador, mientras Du 
Plessis a sigui su ascenso den e ranking di UFC y Adesanya 
a enfrenta otro contratiempo den su carera legendario. 


E Pelea: Un Bataya Tactico 
E combate a cuminsa cu ambos luchador cautelosamente 
midiendo nan mes cu otro, consciente di e retonan envolvi. 
Adesanya, conoci pa su habilidad excepcional di striking, a 
busca pa mantene distancia y uza su precision pa desgasta 
Du Plessis. Sinembargo, Du Plessis, un luchador bon balansa 
cu un background fuerte den grappling, tabata prepara pa 
e reto. 
E prome rond tabata basicamente un asunto di pelea 
riba pia, cu Adesanya logrando varios golpi significante. 
Sinembargo, Du Plessis a demostra su durabilidad, absorbi- 
endo e golpinan mientras e tabata warda cu hopi pasenshi 
pa un oportunidad pa hiba e pelea na suela. E di dos rond 
a mira Du Plessis capitalisa riba su bentaha di grappling, 
hibando Adesanya abou exitosamente y purbando un 'rear 
naked choke'. Adesanya, mustrando su resiliencia, a logra 
scapa y bolbe lanta para, aunke tabata cla cu Du Plessis 
tabata ganando confiansa. 


E Punto Crucial 
Den e di tres rond, Adesanya a responde cu un serie di scop 
y mokete dirigi riba e curpa di Du Plessis. E golpinan a afecta 
visiblemente e campeon, pero el a keda calmo, sabiendo cu 
e pelea por a cambia na cualkier momento. Mientras e di 
cuater rond a cuminsa, Du Plessis a haya su apertura. 


Pushando Adesanya bek cu un serie di hook drechi bon 
sincronisa, Du Plessis a manda e ex-campeon na suela. 
Sintiendo e final cerca, Du Plessis rapidamente a coy lomba 
di Adesanya y a cera un 'rear naked choke'. Sin ningun 
escape na bista, Adesanya a wordo forsa pa bati, termi- 


nando e combate 3 minuut y 38 seconde den e rond. 


Un Victoria Definiendo Carera 
E victoria a marca e prome defensa di titulo exitoso di 
Du Plessis desde cu el a captura e faha di peso mediano 
mas trempan na januari 2024. Su record awor ta para na 
un impresionante 22 victoria y dos derota, cu tur ocho di 
su combatenan di UFC cabando den victoria. "Semper mi 
tabata sa cu si mi ta den problema luchando contra un di e, 
si no e miho striker den e division aki, mi mester di e take- 
down ey," Du Plessis a bisa despues di e pelea, reconoci- 
endo e habilidadnan formidabel di striking di Adesanya. "E 
homber aki ta e rey di lanta bek. Ningun hende por tumb’e 
abou y tene abou." 


Pa Adesanya, e derota tabata un contratiempo significante. 
E Nigeriano-Neozelandes, kende un tempo tabata domina 
e division di peso mediano, awor a perde tres di su ultimo 
cuater peleanan, treciendo su record profesional di MMA na 
24 victoria y cuater derota. Apesar di e derota, Adesanya 
tabata desafiante den su entrevista despues di e pelea, 
primintiendo di continua su carera. "Mi a djis comete un eror 
estupido y bobo," Adesanya a bisa. "Mi tin 35 aña, mi ta 
haciendo e cosnan corecto... wak esaki, mi no ta bayendo 
ningun caminda." 
Mientras Du Plessis ta disfruta di e gloria di su victoria, e 
pregunta ta keda: ken lo ret’e siguientemente? Su triunfo 
riba Adesanya ta solidifica su luga na top di e division di 
peso mediano, pero UFC ta conoci pa su lista profundo di 
talento, y retadonan nobo semper ta na horizonte. 
Pa Adesanya, e caminda dilanti ta menos cla. Cu tres derota 
den su ultimo cuater salida, e lo mester reevalua su enfoke 
si e ta spera di recupera e titulo. Sinembargo, su determina- 
cion pa continua ta sugeri cu ainda e tin e deseo pa competi 
na e nivel mas halto. UFC 305 lo wordo corda no solamente 
pa e victoria impresionante di Du Plessis, pero tambe pa e 
resiliencia y deportividad demostra pa ambos luchador. E 
division di peso mediano ta keda un di esnan mas emocio- 
nante den UFC, y fanaticonan sin duda lo ta ansioso pa mira 
kico futuro tin reserva pa e dos competidornan elite aki. 


Du Plessis ta Somete Adesanya pa retene 
titulo di peso mediano na UFC 305 

CARLOS Alcaraz, e number 3 di mundo, a pidi despensa 
publicamente despues di un explosion inusual durante su 
perdida inespera contra Gaël Monfils den e di dos rond di 
e Cincinnati Open. E strea di tennis di 21 aña, visiblemente 
frustra durante e partido, a kibra su raquet contra e cancha 
varios biaha, doblando e marco for di forma. E incidente, 
cu a laga e publico den shock, a sosode mientras Monfils a 
consolida un break den e di tres set, finalmente sigurando 
un victoria di 4-6, 7-6 (5), 6-4. 


Alcaraz a bay riba Instagram diasabra pa pidi despensa pa 
su accionnan, reconociendo su falta di serenidad. "Mi kier 
pidi despensa pa mi actitud ayera, e no tabata bon y esey 
no mester sosode riba cancha," el a skirbi. "Mi ta humano, 
e nervionan a acumula y tin biaha ta hopi dificil pa controla 
ora tin e tension ey. Mi lo traha pa e no bolbe sosode. Awor 
ta ora pa pensa riba NYC!" 


Den un conferencia di prensa despues di e partido, Alcaraz a 
describi e partido como e "pio" di su carera, admitiendo cu 
el a lucha pa controla su emocionnan. "Mi a sinti tin biaha cu 
mi tabata kier a kibra e raquet," el a bisa. "Nunca a sosode 
prome, pasobra mi por a controla mi mes den e situacionnan 
ey, den e sentimentonan ey. Mayoria di biaha mi por a controla 
mi mes y e por a bay miho den e partidonan of den e situa- 
cion cu mi tabata sinti prome. Awe, mi no por a 
controla mi mes pasobra, manera mi a bisa, mi 
tabata sinti cu mi no tabata hungando ningun 
tipo di tennis... Mi ta kere cu algun hungado, hopi 
hungado, durante nan carera y durante cierto 
momentonan, nan no por controla nan mes. Y e 
tabata un di e momentonan ey pa mi." 


E derota contra Monfils tabata particularmente 
sorprendente mirando e comienso fuerte di 
Alcaraz den e partido, unda e tabata parce di 
ta riba caminda pa un victoria. E wega a wordo 
interumpi pa yobida diahuebs anochi durante 
un tiebreak di di dos set, cu Alcaraz liderando 
6-4, 6-6 (1-3). Sinembargo, despues cu e wega 
a reanuda diabierna, Monfils rapidamente a cera 
e di dos set y a sigui pa gana e set decisivo, 
salbando tur cuater break point cu el a enfrenta. 
Pa Monfils, e victoria a marca su prome triunfo 
contra un hungado top tres desde cu el a derota 
Daniil Medvedev na maart 2022 na Indian Wells. 
E veterano a celebra e logro cu un grito, disfru- 
tando di e aplauso di e publico. Sinembargo, su 
exito tabata cortico, ya cu despues el a bolbe 


na cancha pa su partido di tercer rond contra Holger Rune, 
unda el a wordo derota 3-6, 6-3, 6-4. 
Reflexionando riba e perdida, Alcaraz a admiti di a sinti for 
di su wega apesar di a calenta bon prome cu e partido. "E 
tabata realmente dificil pa mi, mi ta sinti cu e tabata e pio 
partido cu mi a yega di hunga den mi carera," el a bisa. "Mi 
tabata sinti mi great... Mi a calenta prome cu e partido pero 
tabata un sentimento totalmente diferente, mi no sa kico a 
pasa. Mi no por a controla mi servicio... pues e partido aki 
tabata imposibel pa gana." 


Mientras e Cincinnati Open ta conclui, Alcaraz ta mira dilanti 
pa surpasa e contratempo aki y enfoca riba su retonan 
proximo na New York. 


Despues di Derota Sorprendente contra Gaël Monfils 


Carlos Alcaraz ta disculpa pa kibra raquet 

Mientras e pretemporada di NFL ta continua, e atencion ta keda riba 


e quarterbacknan mas nobo di e liga. Cu diesun 'signal-caller' selecta 


den e Draft di NFL 2024, e actuacionnan di e nobatonan aki ta bou 


scrutinio minucioso mientras nan ta prepara pa nan prome temporada 


profesional. Aki tin un bista general di con cada quarterback novato a 


bay den Siman 2 di e pretemporada: 


Caleb Williams: Flamboyante Como Semper 


E escogencia number 1 general den e draft di 2024, Caleb Williams, ta 


sigui haci noticia cu su estilo dinamico di hunga. Apesar di completa 


menos cu 50% di su pasenan contra Cincinnati Bengals, Williams a 


demostra su talento caracteristico cu un pase profundo pa su colega 


nobato Rome Odunze despues di un scramble emocionante. Williams 


a corona su actuacion cu un touchdown memorable coriendo, subray- 


ando e balor di entretenimento cu e ta trece na e ofensa di e Chicago 


Bears. 


Jayden Daniels: Eficiente y Efectivo 


Den contraste cu e actuacion sporadico pero espectacular di Williams, 


Jayden Daniels a demostra eficiencia como un 'pocket passer' pa 


e Washington Commanders den nan enfrentamento contra Miami 


Dolphins. Daniels a haci tironan rapido y decisivo cu a prepara dos 


drive pa field goal. Su maneho habil di e bala y habilidad pa absorbe 


golpinan mientras e ta core ta sugeri cu e ta pas bon den e schema 


ofensivo up-tempo di Washington. 


Drake Maye: Actuacion Resistente 


E nobato di New England Patriots, Drake Maye, kende a wordo eclipsa 


pa e veterano Jacoby Brissett, a haci un caso pa su mes cu un salida 


resistente contra e Philadelphia Eagles. Mientras cu su estadisticanan 


di pase no tabata sobresaliente, e mobilidad di Maye y un touchdown 


clave coriendo riba tercer y gol a destaca su potencial. E entrenador 


principal di Patriots, Jerod Mayo, a indica cu e competencia pa quar- 


terback ta keda habri, agregando intriga na e perspectivanan di Maye. 


Michael Penix Jr.: Un Siman Keto 


Michael Penix Jr., e escogencia number 8 general, tabata notablemente 


ausente for di e wega di pretemporada contra Baltimore Ravens. Su 


tironan profundo skerpi den Siman 1 a establece expectativanan halto, 


pero cu Taylor Heinicke y John Paddock manehando e tareanan di quar- 


terback den su ausencia, ta parce cu Penix ta fiha como e backup di 


Kirk Cousins pa e Minnesota Vikings e temporada aki. 


J.J. McCarthy: Contratiempo di Lesion 


J.J. McCarthy a impresiona cu su precision di bala profundo den su 


debut di pretemporada, pero un menisco kibra a pone riba e lista di 


lesiona. Cu McCarthy for di wega, Nick Mullens y Jaren Hall a asumi e 


responsabilidad, lagando e status di McCarthy pa e temporada 2024 


incierto pa e Minnesota Vikings. 


Bo Nix: Debut Fuerte 


E debut di Bo Nix tabata notable pa su precision y habilidad di evadi 


tackels, ganando un comienso programa contra e Green Bay Packers. 


Su actuacion ta sugeri cu e ta un candidato fuerte pa cuminsa pa e 


Denver Broncos bou di e entrenador principal Sean Payton, potencial- 


mente sigurando e trabou principal pa e proximo temporada. 


Tyler Van Dyke: Un Sorpresa Agradable 


Tyler Van Dyke, un escogencia di di cinco rond pa e New Orleans Saints, 


a haci un impacto positivo den Siman 1 di e pretemporada cu e unico 


touchdown di e ekipo. Ta spera cu e lo ricibi mas oportunidad den e 


proximo wega contra e San Francisco 49ers, mustrando ainda mas su 


potencial. 


Jalen Milroe: Wardando Riba su Debut di Pretemporada 


Jalen Milroe, selecta den e di seis rond pa e New York Jets, ainda no 


a mira accion den e pretemporada mientras e ta recupera di un lesion 


significante na pia sufri na universidad. Unabes cu e ta saludabel, ta 


anticipa cu Milroe lo competi pa un rol di backup tras di Aaron Rodgers. 


Joe Milton III: Resultadonan Mixto 


Joe Milton III, conoci pa su capacidad dual-threat, tabatin un actua- 


cion mas keto contra e Eagles despues di un debut fuerte. Mientras e ta 


comparti tempo cu Bailey Zappe, e futuro di Milton riba e roster ta keda 


den contienda, mirando su potencial como un coredor fuerte. 


Will Levis: Deber di Tercera Cuerda 


Will Levis, un escogencia di di seis rond for di Kentucky, a haya su mes 


di tres riba e profundidad chart pa e Baltimore Ravens durante nan 


wega contra e Atlanta Falcons. Cu e veterano Josh Johnson y e novato 


no drafta Emory Jones tumando e atencion, e futuro di Levis ta menos 


cla pero ainda ta habri pa desaroyo. 


Chandler Morris: Competiendo pa e Puesto di Backup 


Chandler Morris, selecta den e di shete rond pa Green Bay Packers, ta 


compitiendo pa e trabou number 2 tras di Jordan Love. Cu mas accion 


spera den e simannan venidero, Morris ta posiciona pa demostra su 


disponibilidad pa un rol clave. 


Segun cu e pretemporada ta progresa, e quarterbacknan novato aki lo 


sigui bataya pa nan luganan, haciendo cada actuacion cada bes mas 


significante mientras e comienso di e temporada regular ta acerca. 


Resumen di Quarterbacknan Nobato di NFL 2024 


Caleb Williams y Jayden Daniels ta briya 
den accion di pretemporada di siman 2 

S P I R I T U A L 


DEN spiritualidad, e concepto di "vibracion" ta un base 
cu ta influencia con individuonan ta percibi y interactua cu 
nan mundo. Na su nucleo, e idea ta sugeri cu tur cos den 
universo, for di hende te na obhetonan, ta emiti un forma di 
energia of frecuencia. E nocion aki ta propone cu diferente 
frecuencianan ta afecta y interactua cu otro, formando nos 
experiencianan y conexionnan. Door di compronde y domina 
e vibracionnan aki, individuonan potencialmente por alinea 
nan mes mas cerca cu nan metanan spiritual y bienestar. 


Un di e aplicacionnan principal di e concepto aki ta den 
comprondemento di vibracion personal. Cada individuo 
ta wordo kere di tin un frecuencia unico cu ta refleha nan 
estado emocional y spiritual. Vibracionnan mas halto ta 
wordo asocia cu emocionnan positivo manera amor, alegria, 
y compasion, mientras cu vibracionnan mas abou ta corel- 
aciona cu sentimentonan negativo manera miedo, rabia, 
y tristesa. Mantene un vibracion personal halto ta wordo 
pensa di mehora e bienestar general y e aliniacion spiritual 
di un persona, contribuyendo na un experiencia di bida mas 
satisfactorio. 
E nocion di frecuencia vibratorio tambe ta central na e Ley 
di Atraccion, cu ta sugeri cu individuonan ta atrae experien- 
cianan y relacionnan cu ta resona cu nan propio frecuencia. 
Esencialmente, esnan cu ta mantene un vibracion di 


frecuencia halto ta mas propenso pa atrae experiencianan y 
relacionnan positivo den nan bida. E principio aki ta enfatisa 
e importancia di cultiva un estado interno positivo pa mani- 
festa resultadonan desea y mehora bo bida. 


Practicanan di curacion di energia hopi biaha ta incorpora 
e concepto di vibracion pa promove bienestar. Tecnicanan 
manera Reiki, curacion di zonido, y terapia di cristal ta basa 
riba e idea cu ahusta of balansa vibracionnan por facilita 
curacion y restauracion. Por ehempel, hopi tradicionnan 
spiritual ta enfoca riba chakranan, cu ta wordo keri di ta 
centronan di energia den e curpa. Balansa e centronan aki 
ta wordo pensa di ta crucial pa mantene salud optimal y 
crecemento spiritual. 


Por ultimo, e influencia di frecuencianan vibratorio ta 
extende mas aleu cu e individuo te na e medio ambiente. 
Ambiente, hendenan, y situacionnan cada un tin nan propio 
vibracionnan, cu por sea eleva of baha e frecuencia personal 
di un hende. Participa den practicanan manera meditacion, 
mindfulness, y afirmacionnan positivo por yuda individu- 
onan mantene un vibracion mas halto, fomentando paz inte- 
rior y un sentido mas grandi di conexion. Door di compronde 
y maneha e vibracionnan aki, individuonan por mehora nan 
biahe spiritual y calidad di bida en general. 


Un bista general amplio 


Comprondiendo vibracionnan den spiritualidad 

CONFIANSA ta e base di cualkier relacion sano y exitoso, 
sirbiendo como e fundeshi riba cual parehanan ta construi 
nan conexion. Establece y mantene confiansa ta rekeri 
un esfuerso delibera y compromiso di ambos partido. 
Transparencia ta crucial den e proceso aki, ya cu e ta implica 
comunicacion habri y honesto tocante e sentimentonan, 
intencionnan, y accionnan di cada persona. Sea sincero 
tocante pensamentonan personal y decisionnan ta yuda 
pa preveni mal comprendementonan y crea un sentido di 
siguridad. Confiabilidad ta otro componente clave; cumpli 
consistentemente cu promesanan y sea confiabel den asun- 
tonan tanto chikito como significante ta reenforsa confiansa 
y ta demostra respet pa e necesidadnan y expectativanan di 
bo pareha. 


Mantene confiansa ta bay mas aleu cu e esfuersonan inicial y 
ta rekeri dedicacion continuo. Check in regularmente cu otro 
y discuti cualkier preocupacion of cambio por yuda mantene 
e confiansa cu a wordo construi. Ta importante pa atende 
cualkier discrepancia of incertidumbre di biaha y construc- 
tivamente. Ora parehanan ta demostra consistencia den nan 
accionnan y palabranan, esaki ta reenforsa e sentido cu nan 
por wordo confia, asina fortaleciendo e confiansa entre nan. 


E confiabilidad aki tambe ta extende na sea di sosten durante 
momentonan dificil, mustrando cu confiansa no ta sola- 
mente tocante cumpli cu promesanan pero tambe tocante 
provee apoyo emocional. 


Sinembargo, confiansa por ta vulnerabel na kiebronan, sea 


door di deshonestidad of otro formanan di traicion. Maneha 
deshonestidad ta rekeri un enfoke cuidadoso y empatico. 


E prome paso ta pa atende e problema abiertamente, permi- 
tiendo ambos pareha pa expresa nan perspectivanan y senti- 
mentonan. Ta crucial pa acerca e situacion cu un mentalidad 
di comprension en bes di culpa. 


Esaki por implica discuti e motibonan subyacente pa e 
deshonestidad y explora con pa preveni problemanan 
similar den futuro. Door di enfoca riba resolve e causanan 
principal, parehanan por traha hunto pa reconstrui confi- 
ansa y preveni mas erosion di nan relacion. 


Reconstrui confiansa despues di un kiebro por ta un proceso 
desafiante y gradual. E ta rekeri remordimento sincero di e 
persona cu tabata deshonesto, como tambe un compromiso 
demostra pa cambia. 


Accionnan hopi biaha ta papia mas fuerte cu palabra; pues, 
mustra un comportacion consistente y digno di confiansa a 
lo largo di tempo ta esencial pa restaura fe. 


Ambos pareha mester ta paciente y dispuesto pa participa 
den dialogonan habri tocante nan sentimentonan y expecta- 
tivanan, sigurando cu cada persona ta compronde y respeta 
e limitenan cu lo yuda preveni kiebronan den futuro. 


En resumen, construi y mantene confiansa ta implica trans- 
parencia, confiabilidad, y comunicacion continuo. Ora 
deshonestidad sosode, atende esaki cu empatia y un enfoke 
riba solucion por yuda drecha y fortalece e relacion. Door di 
compromete na e practicanan aki, parehanan por fomenta 
un conexion mas profundo basa riba respet mutuo y confi- 
ansa, contribuyendo finalmente na un relacion mas resis- 
tente y satisfactorio. 


Construi y mantene confiansa den relacion 

DESPUES di bisa ayo n'e fin di siman, nos ta duna un 
bonbini n'e di cuater siman di e luna di augustus 2024. Kico 
e astronan tin warda pa tur e signonan di e zodiaco - Aries, 
Tauro, Geminis, Cancer, Leo, Virgo, Libra, Scorpio, Sagitario, 
Capricornio, Acuario y Pisic - segun e prediccion completo 
di e horoscopo? 


Nos lo ta bao di e influencia di e Luna Yen, cu ta impulsa nos 
pa supera cualkier reto cu surgi den nos bida. E Luna Yen di 
e luna aki ta wordo denomina como Superluna di Esturion, 
cu lo tuma luga awe, dialuna 19 di augustus den e signo di 
Acuario. E nativonan Norteamericano a yama e plenilunio di 
augustus asina, ora el a coincidi cu e temporada di pesca di 
e pisca prehistorico aki, ya cu e luz di e luna tabata yuda nan 
den su captura den lago y riiu. Fuera di esey, dia 22, Solo 


lo drenta den e signo di Virgo y su energia ta contribui pa 
nos tin un gran sentido practico y pa nos ta hopi detayista, 
segun e previsionnan di Esperanza Gracia. 


Haya sa aki di e pronosticonan di e horoscopo durante e 
proximo 7 dianan den tur e signonan zodiacal, desde dialuna 
19 di augustus te cu diadomingo dia 25 di augustus 2024. 


Horoscopo semanal Aries 
E frustracionnan di pasado no a haci bo flakia y e cos ta cu 
abo ta crece dilanti e retonan y awo bo ta bay ilusiona cu 
un futuro yen di speransa y cu e cambiona cu lo yega. Luna 
Yen por trece amigo nobo cu ta pone un nota di colo den bo 
bida. Dia 22 y 23 ta bo dianan magico y e Luna den bo signo 
por concede bo un deseo. Pidie….. 


Horoscopo semanal Tauro 
Bo por sinti bo decepciona pasobra bo no a logra algo cu bo 
ta anhela, pero e Luna Yen aki ta hopi exitoso pa bo y por 


trece un sorpresa grato pa bo, yudando bo libera di e amare 
cu no ta laga bo ta feliz. Mantene bo ideanan a pesar di tur 
cos, no ta cumbini bo. Hala atras un poco, aunke bo ta kere 
cu bo tin rason, e lo duna bo miho resultado. 


Horoscopo semanal Geminis 
Bo ta nota e traicion di algun hende rond di bo. Probecha e 
energia di Luna yen pa bo aleha di nan y di nan envidia. Si 
bo a acumula trabao of asunto pa resolve cu tin bo intrankil, 
awo bo por tuma e riendanan y keda up to date. Cu Jupiter 
den bo signo, suerte por aparece inesperadamente pa bo 
supera bo preocupacionnan cu alegria. 


Horoscopo semanal Cancer 
E Luna Yen aji ta disipa e tristesanan y desengaño cu bo por 
a sufri. Lo bo ta yen di idea y no lo tin nada cu lo desalenta 
bo si bo kier logra algo. Bo lo haci feliz esunnan cu ta rond di 
bo casi sin bo propone y lo bo ta un gran sosten pa esunnan 
cu mester di bo. Bo generosidad lo wordo recompensa. Lo bo 
tin bon idea pa yuda cu bo economia y controla e gastonan. 


Horoscopo semanal Leo 
Cu Solo den bo signo te cu dia 22 y Luna Yen di dia 19 
dilanti bo signo, lo bin cambio positivo den bo bida y lo bo 
scoge sin duda loke mas ta cumbini bo, sin renuncia na bo 
emocionnan y expresa bo amor y bo sentimentonan. Bo bida 
lo ta sorprendente y lo bo lubida e palabra rutinal. Bo ingenio 
y confiansa den bo mes lo bay haci cu bo ta yega hopi leu. 


Horoscopo semanal Virgo 
Solo lo drenta den bo signo dia 22 y lo cuminsa bo periodo 
magico. Bo bon humor y optimismo lo ta manifesta den bo 
relacionnan y bo bida lo wordo faboreci. Cu Venus den bo 
signo, suerte ta hari cu bo den amor y lo bo bay disfruta di 
un carisma atrayente. Bo relacionnan sentimental lo mehora 
y lo bo haya bo libera di bo tensionnan di pasado. 


Horoscopo semanal Libra 
E momentonan gris cu a empaña bo bida lo disparce cu e 
energia di e Luna Yen, cu lo atrae amor y suerte y lo habri 
e portanan di exito. Bo por conoce persona creativo cu lo 
yuda bo enfoca loke ta preocupa bo for di un otro perspec- 
tiva. Evita duna nan demasiado importancia n'e opinionnan 
aheno y pensa cu solamente bo tin un bida pa bida. 


Horoscopo semanal Scorpio 
Bo tin entre bo mannan algun asunto sin resolve cu ta agobia 
bo, pero lo bo haya solucion y lo recupera bo trankilidad. E 
Luna Yen aki ta faborece e ambiente familiar y lo yuda bo 


H O R O S C O P O 

enfoca riba loke ta uni bo hendenan y na relativisa un poco 
loke ta separa boso. Den amor, laga un banda e preocupa- 
cionnan pasobra no tin e importancia cu bo ta duna. 


Horoscopo semanal Sagitario 
E Luna Yen aki ta lanta bo anshanan biahero y bo spirito 
aventurero lo dispone bo na biba experiencia nobo cu lo 
aleha bo di e rutina. Planeta Mercurio retrogrado den bo 
signo por duna pia na malcomprondemento. Atento pa nan 
no perhudica bo. Duna tempo tempo y tuma bida cu calma 


prome cu bo dicidi algo. 


Horoscopo semanal Capricornio 
Luna Yen ta invita bo cera e asuntonan di pasado cu ta haci 
bo daño pa sigui bo caminda leve di ekipahe. Lo miho cu 
bo por haci ta lubida y pordona. Mas pronto bo laga e duda 
y e temornan un banda. Lo miho bo por haci ta lubida y 
pordona. Mas pronto bo laga e duda y e temornan un banda, 
mas lihe bo lo avansa. Bo por ricibi un placa di esun cu bo 
no a conta cu ne y si bo kier un cambio profesional, awo bo 
por haci esaki. 


Horoscopo semanal Acuario 
Luna yen den bo signo, dia 19, ta potencia bo creatividad y 
ta contribui pa bo ta spontaan y habri, cu gana di triunfa y 
exprimi cada instante. Expresa loke bo ta sinti no semper ta 
resulta facil, pero esforsa bo mes pa hacie pasobra e magia 
por surgi di pronto. Ta un bon momento pa transmiti bo 
energia y bo vision positivo di bida. 


Horoscopo semanal Piscis 
Bo a wanta hopi, pero a yega ora pa bo tuma decision cu por 
incomoda esunnan cu ta rond di bo. Ta bo bida y abo t'esun 
cu tin cu scoge bo caminda. Luna den bo signo, e dianan 20 
y 21, lo proteha bo y lo yuda bo tuma e riendanan pensando 
solamente den bo. Huy di e tensionnan y mantene bo den un 
discreto segundo plano pa nada kita fo'i bo e serenidad cu 
tanto bo tin mester. 

Esaki ta tipifica e mentalidad cinico di e gobierno aki ora e ta 
tira limosna pa nos pensionadonan, un aumento cu ta manera un 
bofta den cara di nos pensionadonan, pa asina gobierno por keda 
purba hustifica asina malgastamento di placa di pueblo na biaha- 
mento rond di mundo. 


Nos ta drentando e temporada unda school pronto lo cuminsa 
y hopi mayoranan ta man na cabes pa paga “schoolgeld” cu a 
wordo aumenta pa e gobierno aki, cu a gaña y manipula pueblo 
cu lo elemina esaki. Mayornan preocupa con pa bai paga esaki, 
con pa paga tas, buki y uniform di school unda esakinan tambe a 
conoce aumento danki na un medida nobo cu ta BBO na Frontera. 


Mientras mayornan ta preocupa con pa paga tur esakinan, mester 
pensa tambe con lo paga awa y coriente cu tambe a wordo 
aumenta pa e gobierno aki cu mas di 30 %. E luna aki ta hopi 
esnan lo mester keda sin paga esaki kisas, pa por paga loke ta 
necesario pa por hiba nan yuinan school. Asina ki t’e bida cu hopi 
nos hendenan ta pasando aden pa por sobrevivi. 


Mientras e ministernan ora nan bai di biaha si ta strica 800 florin 
pa dia di placa di belasting di pueblo pa nan gastonan diario, 
pensionadonan mester ta contento cu loke nan a haya, cu ta 30 
florin pa luna di aumento, cu ta 1 florin extra pa dia. Un aumento 
miserable. 


Pero kiko gobierno ta haciendo pa duna pueblo alivio?? Net nada. 
Solamente nos por mira con nan ta post ariba facebook biahenan 
haci rond di mundo pa por burla di nos hendenan y mustrabo 
den bo cara, con nan ta gasta bo placa di beslasting den luho y 
pueblo por keda kibra cabes numa con pa yega na placa tur luna 
pa cumpli cu nan debernan. 


Dunando un miserabel 30 florin di aumento na nos pensionado 
den un pais cu e gobierno aki mes a haci imposibel pa hende 
humilde por biba na un manera digno, t’e muestra cu nan no ta 
tene cuenta cu e ser humano, cu tabata nan tema di campaña 
cu lo goberna pa e ser humano ta central y goberna sin impone 
medida ariba pueblo, pero manera Mep y Raiz a cuminsa goberna 
e pais, t’e prome cos cu nan a haci ta aumenta e BBO, a aumenta 
awa y coriente, a aumenta e “schoolgeld”. A pone un medida 
nobo cu ta BBO na frontera cu ta practicamente e ultimo clabo 


pa caba di claba e caha di morto pa dera e pueblo aki, tur cos ta 
keda aumenta aki na Aruba, pero salarionan si ta keda mescos. 


Partido MEP ta gusta grita tur dia cu AVP ta brasa corupcion, 


loke nunca tabata y lo ta asina, pero MEP no solamente ta brasa 
corupcion, manera casonan Besaril, Eddy Briezen, Chris Romero, 
pero Partido MEP a nace den corupcion, nan a lanta semper den 
luho hayando miyones di florin di placa di pueblo via di bufete di 
abogado cu ta e famoso bufete di “papa”, ta pesey nan no por 
compronde nunca e dolor di nos pueblo, e dolor di nos pension- 
adonan, pasobra nan nunca a conoce pobresa y nunca a conoce 
un bida di traha duro pa yega na algo , manera cu ta e bida di 
mayoria di nos hendenan. 


Partido AVP den un gobierno si lo duna nos pensionadonan y 
esnan cu salario minimo un aumento husto cu lo duna alivio real 
pa asina mayoria di nos pueblo por biba un poco mas comodo 
y unda placa por yega bek den nos cartera. Esaki no ta simple- 
mente un promesa, pero e ta un deber y un mester hopi urgente. 
Nos pensionadonan, esnan cu salario minimo cu ta traha tur dia 
hopi duro, no por sigi biba un bida, unda placa simplemente no 
ta yega mas. Nos por logra e cambio aki solamente votando pa 
Partido AVP y naturalmente cu Fe den nos bon Dios. 


Juni Croes (AVP) 


Segun Gobierno pensionadonan mester 
celebra aumento di 1 florin pa dia 

HUNTO cu studiante, alto mando di polis, e coleganan den 
blauw, recherche, trahado administrativo, unidad special, 
stakeholders den e cadena di siguridad, representante 
sindical di diferente organisacion y e pensionadonan cu a 
sirbi Pais Aruba pa 30-40 aña nos a celebra 38 aña aniver- 
sario di Cuerpo Policial Aruba. 


Minister di Husticia Rocco Tjon y Altocomisario Ramon 
Arnhem a enfatisa cu cambio ta necesario pa mantene nos 
cuerpo riba nivel pa sigui contribui na siguridad di nos pais 
y pa Aruba keda e pais mas sigur den Caribe. 


Siguridad ta e motibo primordial dicon e turistanan ta scoge 
Aruba como nan destinacion. Un siguridad cu nos tur ta 


gosando di dje y cu nos tur ta aportando na dje. Un cambio 
cu sigur mi ta contento cu ne, ta e extra enfasis cu ta wordo 
poni riba colaboracion. 


Cu mi 25 aña den Cuerpo Policial Aruba, mi a realisa hopi 
tempo pasa caba cu polis y/of husticia su so no por garan- 
tisa e siguridad di nos pais. E ta rekeri accion coordina 
multidisiplinario, entre husticia, asuntonan social y ense- 
ñansa, e “trinity” di siguridad. Ta bon pa mira cu e minis- 
ternan concerni ta promoviendo un colaboracion saludabel 
entre nan departamentonan. 


Den tur e desaroyonan organisatorio y infrastructural mi ta 


contento cu nos minister y altocomisario ta dunando oido 
na peticion di parlamento encuanto promocion di polis di 
bario, reorganisacion di cuerpo policial y mehoracion di e 
“rechtspositie” di nos coleganan. Un suplica na alto mando 
ta pa pone hopi atencion na liderazgo di e lider hoben y e 
lidernan cu hopi aña di experencia. 


No solamente pa mehora e “rechtspositie”, pero door di 
motiva nan, demonstrando confiansa den nan habilidad y 
dunando nan e oportunidad pa guia nos cuerpo y yuda elev’e 
“to the next level”. Masha pabien Cuerpo Policial Aruba! 


Alvin Molina (MEP) 


Pabien na Cuerpo Policial Aruba 

DURANTE un conferencia di prensa, lider di Partido di 
Pueblo Aruba AVP, mr. Mike Eman a pone den contexto, 
atrobe, e realidad tristo cu Gabinete Wever-Croes tin e 
pueblo Arubano pasando aden, specialmente nos grand- 
inan. 


“Nos ta bibando momento di hopi urgencia den nos comu- 
nidad. Tras di otro ta haya sla y tur dia nos ta bira mas 
preoucupa di mira cu pobresa den nos pais ta creciendo. 
Nos ta mira un gobierno cu continuamente ta pone costo di 
bida aumenta dramaticamente. Tur cos cu nos ciudadano 
mester pa biba y comparti cu famia a bira mas caro,” Eman 
a expresa. 


E realidad ta cu na 2017, ora gobernacion di AVP a cera, e 
cifranan di CBS ta mustra cu un persona tabatin mester di 
2.097 florin pa cubri su necesidad basico. 


Awendia, despues di casi ocho aña di Gabinete Wever-Croes, 
e cifra ey a bira 2.601 florin; un aumento di casi 500 florin 
pa luna. Raad van Advies mes ta indica cu esaki ta e dife- 
rencia mas grandi cu a yega di mira na Aruba, entre besta- 
ansminimum y e salario minimo. 


E pensionado soltero cu ta 1.100 florin so e ta haya, Evelyn 
Wever-Croes tin e curashi di bisa cu ta bay dun’e 30 florin 
mas, mientras cu a kita 500 florin for di su poder di compra 
pa luna. 


Ora AVP a haci un analisis di kico ta e reto di mas grandi cu 
Aruba ta enfrenta, por a mira den cada hogar cu a bishita y 
famia cu a papia cu ne, e dolor di pobresa y perdida di poder 
di compra ta destaca. 


P’esey mes a bin cu un programa di 10 punto pa combati 
costo di bida y duna pueblo un alivio. 


E plan ey ta inclui un aumento di pensioen di minimo 50%. 
Y anticipando resistencia di Gabinete Wever-Croes pa cu 
esaki, a propone pa e fondo no sali di SVB, pero como repa- 
ratietoeslag. E punto aki pa nos no ta un promesa, pero un 
compromiso, mr. Mike Eman a envatisa. 


Por mira cu Gabinete Wever-Croes tin 500 miyon florin mas 
di entrada tur anja compara cu Gabinete Mike Eman. 


Gabinete Wever Croes a ranca e miyonesnan aki for di saco 
di pueblo cu medida. Pero ni asina ta dispuesto pa yuda e 
pueblo. Loke e gobierno actual a haci, ta presiona SVB pa bin 


dilanti y contradeci e idea di aumento di pensioen. Esaki ta 
e mesun tipo di resistencia cu Nelson Oduber a duna Henny 
Eman hopi aña pasa ora AVP kier a redobla pension. Y ta 
danki na persistencia di Henny Eman e pensioen a worde 
redobla. Atrobe AVP a prepara pa realisa e aumento pa 
pensionadonan y nos lo hacie cu un aumento substancial 
di reparatietoeslag cu ta Sali for di caha di gobierno y no di 
SVB. 


E aumento aki cu por lo menos 600 pa 800 florin pa luna 
lo conta tambe pa esnan cu un salario minimo te cu esnan 
cu Afl. 3500,==. E “grens” tabata Afl. 2500,== tempo cu 
nos a introduci reparatietoeslag, pero cos a bira hopi caro y 
esnan te cu 3500 tambe ta pasando dificil, pesey e reparati- 
etoeslag den un “gliding scale” lo conta pa nan tambe. 


Esan cu ta promer den tabel ta haya 100% toeslag y esnan 
cu entrada mas halto lo haya 50%. 


E reparatietoeslag cu AVP tin den su punto lo ta entre 600 
pa 800 florin y esaki lo bin pa cada pensionado 100% y 
empleado dentro di e sacala menciona, Eman ta envatisa. 


Mike Eman (AVP) 


Aumento di 50% di pesioen ta un compromiso! 

PROME Minister Evelyn Wever-Croes a elabora durante 
Conferencia di Prensa di Gobierno di Aruba diahuebs 16 di 
juli, riba varios aumento di entrada cu a wordo duna na luna 
di juli recien. Un di e aumentonan tawata esun di e reparati- 
etoeslag pa e pensionadonan di SVB. 
Prome Minister ta remarca cu e grupo di pensionado cu ta 
hayando e aumento di e reparatie toeslag ta un grupo hopi 
grandi di 20.884 persona cu a haya un aumento di 360fl 
extra pa aña. 


Como cu e aña aki e aumento a wordo paga desde juli 2024, 
e gastonan ta di 3.2 miyon florin y pa aña 2025, cu lo ta 
un aña completo y tambe ta inclui e bonus di fin di aña, e 
gastonan lo ta 12.9 miyon florin extra. 
“Tin critica den comunidad cu ta bisa cu 360 florin no ta 
yega pa nada. Pero pa Gobierno por a paga e 360 florin aki 
mester a aloca pa e aña aki so, mas di 3 miyon florin y pa 
aña 2025 esaki lo ta casi 13 miyon florin. 


Gobierno semper lo sigui traha na bienestar di e pension- 
adonan di Aruba. Nos no por haci tur cos hunto pero si mi lo 
sigui bringa pa trece alivio pa cada un di nan", 


Prome Minister a indica.Entre aña 2024 y 2025 Gobierno ta 
aloca mas di 16 miyon florin. 


Entre aña 2024 y 2025 Gobierno ta aloca mas di 16 miyon florin 


Mas di binti mil pensionado di SVb a 
haya aumento di Reparatietoeslag 

E siman aki Minister Maduro di Cultura a ricibi Pastoor 
Canuto 'Toti' Fuentebella kende recien a cumpli 25 aña trah- 
ando como Pastoor na Aruba. Den un encuentro ameno 
Pastoor Toti aconpaña pa dos parokiano di Paradera, sra. 
Jeanette Croes y sra. Miriam Jansen, Pastoor Toti a conta 
di su yegada na Aruba, sirbishi den diferente distrito y di su 
trabou na e Parokia Santa Filomena na Paradera na unda e 
ta predica y brinda sosten na e comunidad Catolico. 


Pastoor Toti a nace na Philipinas y na un edad hopi jong, 
despues di 3 aña di a ordena como Pastoor, na aña 1998 ela 
bin Aruba pa asina por yuda den guia spiritual como Pastoor. 
Den un tempo relativo corto Pastoor Toti a siña domina nos 
idioma Papiamento y a adapta y siña conoce y aprecia nos 
cultura. Pastoor Toti a sirbi Misa den diferente parokia e.o. 
na Santa Cruz, Savaneta , San Nicolas y na aña 2007 Pastoor 
Toti a bay na cabes di e Parokia Santa Filomena na Paradera. 


Minister Maduro a entrega Pastoor Toti su decreto guberna- 


mental, carta di felicitacion y un bunita recuerdo pa su 25 
aniversario. Di su banda Pastoor Toti a duna e mandatario 
un bendicion y tambe a brinda Minister Maduro un bunita 
rosario y un yabero di Pader Pio, cual e mandatario a aprecia 
masha hopi. 


Minister Maduro ta felicita y gradici Pastoor Toti pa su 25 
añanan dedica na e trabou sacerdotal na bienestar di Aruba 
y cu Dios brinde hopi bon salud pa e continua cu su bunita 
trabao spiritual predicando e palabra di Dios. 


Minister Maduro ta felicita Pastoor Canuto ‘Toti’ Fuentebella 
pa su 25 aniversario como Pastoor na Aruba 

MADBOR 
C o n s u l t a n c y 


Documento Comercial y Support 


Oferta / Presentacion 
Programa di rekisitonan 
Citacion 
Informacion 
Contrato (den concepto) 


Operacion 


Analisis di Proceso 
Descripcion di Proceso 
Descripcion di Protocol 


Apoyo Empresarial 


Mediacion 
Consulencia/ Conseho 
Comersialisacion 


Documentacion oficial (di e empresa) : 


Prepara 
Verifica 
Traduccion-4 idioma: 
(Ingles, Hulandes, Spaño, Papiamento) 


Priva 


Scirbi carta (oficial) - 4 idioma 
Traha Curriculum Vitae 
Carta di solicitud 
Mediacion serca instancianan - 4 idioma 



Ban 
Papia 


Turning Ideas into Breakthrough Solutions 


+297-7456724 


UN otro inversion grandi di parti di Gobierno di Aruba na 
e bienestar di e ciudadanonan ta trata di e aumento riba e 
salario di empleadonan di e sector priva cu ta gana maximo 
2500 florin pa luna. 
Prome Minister Evelyn Wever-Croes, durante e Conferencia 
di Prensa di Gobierno di Aruba recientemente, a indica cu ta 
trata di un total di 6000 persona cu ta haya un aumento di 
600 florin pa aña y e gastonan envolvi pa aña 2024 ta di 1.5 
miyon florin y pa aña 2025 lo ta 3.6 miyon florin. 
“Manera ta conoci, no ta Gobierno ta paga e salario di e 
trahadonan aki, sino e doño di e empresa unda nan ta labora. 


Loke si Gobierno ta haci ta cu e ta duna e trahado di sector 
priva un toeslag riba su entrada y akinan e trahado a ricibi 
un aumento recientemente. Mi ta reitera cu un di e metanan 
principal di nos gobernacion ta pa e progreso cu Aruba ta 
bibando na e momento aki wordo converti den prosperidad 
y bienestar pa tur ciudadano na Aruba”, Prome Minister a 
expresa. 


Prome Minister 


Gobierno ta inverti 1.5 miyon na 2024 pa reparatietoeslag 
di empleado di sector priva 

DIAHUEBS Atardi Minister di Turismo y Salud Publico, Sr. 
Dangui Oduber a atende e 25 aña di celebracion di Amsterdam 
Manos Beach Resort (AMBR) cu nan compromiso firme den 
sostenibilidad y esaki a inclui un decada cu nan demostra di 
ta un ehempel clave pa un turismo consiente di medio ambi- 
ente cu nan “Master Certification di Earthcheck”. 


Durante 25 aña, Amsterdam Manos Beach Resort su relacion 
cu earthcheck no a keda limita na un certificado so, sino 
a bira un compromiso cu e balornan di sostenibilidad y un 
maneho responsabel di practicanan cu ta proteha nos medio 
ambiente. For di e momento cu AMBR a bira e prome resort 
na Aruba pa haña e prestigioso certificado aki, semper nan a 
carga esaki como nan identidad y promesa pa continua den 
mehora y bira un rol model pa otro resortsnan. 


Minister Dangui Oduber ta menciona mirando pa futuro, e 
vision pa sostenibilidad ta sigui expande. Amsterdam Manor 
Beach resort ta un bon ehempel con nan a baha gasto nan 
cu particanan sostenibel manera: 
• Preservacion di awa a baha nan consumo general pa 
20%. 
• Consumo di energia usando e systema di VRF a reduce 
nan consumo cu 21%. 
• Replasando gas y diesel pa e energianan renovabel y 
usando solar a yuda reduci entre 19 y 21%. 
• Residuos di cuminda y practicanan di recicla hunto cu e 
NGO localnan a yuda baha e cantidad di desperdicio 


Minister Oduber a keda impreciona cu tur e practicanan 
cu AMBR ta implenta den nan trabounan diario pa asina 


demostra cu turismo responsibel por bay man cu man cu e 
preservacion ambiental. Como minister di turismo su vision 
ta pa mas hotels y vacation rentals por cuminsa implementa 
iniciativanan aki pa un turismo mas responsibel y pa promove 
Aruba como un destinacion cu ta inverti den impacto posi- 
tivo pa e medio ambiente y naturelsa. 


Finalmente, Minister Dangui Oduber kier gradici e Managing 
Director, Jurgen van Schaijk y full su ekipo di Amsterdam 
Manor Beach Resort pa e invitacion y pa comparti nan contri- 
bucion na medio ambiente di e isla. Nos meta mester keda 
pa guia e responsabilidad di sostenibilidad pa Aruba por tin 
un turismo sostinibel. 


Minister Dangui Oduber: “Laga nos sigui lidera cu proposito 
y enfoka ariba un pais sostenibel pa e futuro generacion por 
disfruta di dje”. 


Minister di Turismo 


Amsterdam Manor Beach Resort Aruba ta celebra 
25 aña di compromiso firme den sostenibilidad 

DIAHUEBS mainta 15 di augustus, Centro Operacional 
Maritimo di Wardacosta di Caribe a ricibi un mensahe for 
di un boto nabegando den awa nan Caribense den neces- 
idad di awa y gasolin. Inmediatamente a tuma contacto cu 
e barco di Marina Real Hulandes, Zr.Ms. Groningen pa duna 
asistencia. 


Tripulacion di Zr.Ms. Groningen den colaboracion cu miembro 
nan di Wardacosta, inmediatamente a tuma contacto cu e 
base di marina na Savaneta na Aruba pa por suministra un 
cantidad di awa y gasolin na e boto den necesidad. Despues 
di a obtene e contenido necesario, a sali inmediatamente 
den direccion di e boto. 


Den ora nan tras di merdia, tripulacion di Marina Real y 
Wardacosta a yega na e boto den necesidad y di un manera 
profesional a entrega e awa y gasolin na e dos tripulantenan 
riba e boto. Agradecido y alivia, e dos tripulante nan a sigui 
e ruta di Zr.Ms. Groningen den direccion di Aruba. Miembro 
nan di inmigracion a controla e boto na momento cu e la 
yega Aruba. 


E barco di Marina Real, Zr.Ms. Groningen ta den region di 


Caribe for di april y ta traha den colaboracion cu Wardacosta 
Americano y Wardacosta di Caribe Hulandes. Aparte di 
e operacion nan contra di traficacion di droga, Zr.Ms. 
Groningen tambe ta controla botonan di piscado relaciona 
cu documentacion di boto y tambe ta asisti cu misionnan di 
rescate. 


Zr.Ms. Groningen ta asisti boto den Caribe cu awa y gasolin 


33 
Dialuna, 19 Augustus 2024 
COMUNIDAD 
AWEMainta 


RECIENTEMENTE, Minister Endy Croes a acudi na St 
Aloysius School na Noord pa mira e ultimo avancenan di e 
proyecto di renobacion. E mandatario di Enseñansa a ricibi 
un rondleiding pa wak e ultimo desaroyonan di e proyecto 
di renobacion. Durante vakantie escolar, a instala e “smart 
board” nobo den 9 klas lokaal. Den e fase di innovacion y 
digitalisacion esaki sigur ta hunga un rol importante pa e 
hobennan cu ta custuma cu tecnologia, cual ta e “way to 
go” den futuro. “Nos ta hopi contento pa mira cu e proyecto 
di renobacion di e scol ta den su fase final y nos ta contento 
di a forma parti y aloca e fondonan necesario pa tanto pa e 
renobacion den su totalidad y un gymzaal nobo. Pocopoco 
ta agrega tur e rekisitonan cu falta pa asina nos por duna 
un miho calidad di enseñansa na e hobennan cu ta bishita e 
scol aki,” Minister Endy Croes a expresa. 


Cabesante di St. Aloysius School Sr. Vladimir de Cuba a 
indica cu e alumnonan ta contento cu porfin e renobacion di 
e scol a tuma luga. Tin algun detaye ainda cu ta finalisando, 
pero ta hopi agradecido cu Minister Endy Croes a haci su 
esfuerso, a inverti su tempo y a aloca e fondonan pa yuda 
logra diferente proyecto, entre otro e “smart board” cu ta 
agilisa e proceso di duna les y un propio gymzaal, cual ta 
nan soño di mas grandi. “Porfin e muchanan por haya les 
den fresco y no ta wordo exponi den e solo cayente. Nos ta 
hopi contento cu esaki. Ademas di esaki, a drecha e speelp- 
laats, unda cu a elimina e problema di awa completamente. 


Sr. Micheal Koolman, kende a lidera e proyecto di “smart 
board” di e scol, a indica cu e ta un deseo cu e scol tabatin 
pa basta tempo pa tin nan propio “smart board”. Esaki lo 


haci e lesnan hopi mas atractivo pa e alumnonan y lo yuda e 
maestronan duna e instruccion den un ambiente mas agrad- 
abel. Den nomber di e meastronan di St Aloysius School, Sr. 
Koolman a gradici Minister Endy Croes pa yuda nan realisa e 
proyecto aki y sigur nan lo haci un bon uzo di dje. 


Por ultimo, Minister Endy Croes ta felicita tur esnan cu a trek 
e proyecto aki. “Na tur studiante hopi exito den e aña escolar 
2024 – 2025. Na tur docente, maestro y esnan den e tereno 
di enseñansa hopi pasenshi y sabiduria. Nos ta balora boso 
trabou masha hopi mes, danki pa educa e yiunan di e pueblo 
aki”, Minister Endy Croes a finalisa. Hopi exito! 


Minister Endy Croes: 


A construi un gymzaal pa St. Aloysius School y 
a instala un “smart board” den 9 klas lokaal 

E siman aki ta inicio di aña escolar nobo y Minister di 
Enseñansa Endy Croes ta desea tur studiante, maestro y 
esnan den e veld di enseñansa un aña escolar exitoso. 


Minister Endy Croes a enfatisa cu enseñansa ta e fundeshi 
di un pais. 


Enseñansa ta e motor di un pais y ta hopi importante pa e 
desaroyo profesional y personal di nos hobennan y di cada 


ciudadano. Minister Endy Croes ta desea tur studiante un 
aña escolar fructifero. 


“Educando bo mes bo ta habri portanan pa bo propio futuro,” 
Minister Endy Croes a subraya. “Danki na e mayornan pa 
boso sosten pa inspira, guia y motiva boso yiunan pa haci 
nan maximo esfuerso na scol. Na tur maestro, docente y tur 
cu ta traha den e tereno di enseñansa, nos ta desea boso 
hopi forsa, sabiduria, pasenshi pa e aña escolar nobo. 


E trabou cu boso ta desplega ta un trabou altamente aprecia 
pa mi persona, Gabinete Wever – Croes II y henter Pueblo di 
Aruba. Masha danki pa boso compromiso ferviente y aporte 
continuo den e desaroyo di Pais Aruba”, Minister Endy Croes 
a finalisa. 


Minister di Enseñansa ta desea tur alumno, maestro y henter 
e veld di enseñansa un exitoso aña escolar 2024 - 2025 

RECETA DI DIA 


TURKEY AND VEGETABLE CHILI 


Aki bo tin un dushi receta di Turkey and Vegetable Chili, 
amigabel p'e personanan cu necesidad bariatrico (cu a haci 
operacion di stoma), abao den caloria y halto den proteina, 
loke ta hacie ideal pa busca opcion saludabel despues di un 
cirugia bariatrico. 


Ingrediente: 
500 gram di calacuna mula (bo por uza calacuna abao den 
vet) 
1 cuchara di azeta di oleifi 
1 siboyo chikito corta 
2 djente di conoflok corta chikito 
1 promenton cora corta chikito 
1 promenton berde corta chikito 


1 wortel corta na douw chikito 
1 zucchini corta na douw chikito 
1 bleki (400 gram) di tomati na douw (sin salo añadi) 
1 bleki (400 gram) di bonchi preto, hawa y scori 
1 bleki (400 gram di bonchi cora, hawa y scuri 
2 cup di bouillon di galiña abao den sodium 
2 cuchara di chile na polvo 
1 cuchara di comino mula 
1 telep di oregano seco 
1 telep di sweet pepper 
Salo y pepper na gusto 
Juice di 1 lamunchi (opcional) 


Instruccion 
1. Preparacion di e calacuna: Den un wea grandi, keinta e 
azeta di oleifi riba candela abao. Agrega e siboyo y e cono- 
flok, cushinando te ora cu nan ta moli y fragante (aproxima- 
damente 3-4 minuut). 


2. Cushina e calacuna: Añadi e calacu a mula den e wea. 
Cushina e calacuna, habriend'e fo'i otro cu un spatula, te 


ora cu e ta completamente cushina y ya non ta mira e ros 
(aproximadamente 5-7 minuut) 


3. Agrega e berdura: Incorpora e promentonnan, wortel y 
zucchini. Cushina e berdura durante aproximadamente 5 
minuut, te ora cu nan cuminsa bira moli. 


4. Agrega e ingredientenan restante: Añadi e tomatinan 
na douw, e bonchinan, e bouillon di galiña, chile na polvo, 
comino, oregano, paprica, salo y pepper. Mescla tur e ingre- 
dientenan bon. 


5. Cushina riba candela abao: Cushina e mescla, despues 
reduci e candela pa abao y laga e chili cushina riba candela 
abao durante 20-30 minuut, draai ocasionalmente. Esey lo 
permiti p'e sabornan mescla y intensifica. 


6. Ahusta e sabornan: Purba e chilil y ahusta e sason segun 
ta necesario. Si bo ta desea un toke adicional di acidez, bo 
por añadi e juice di lamunchi net prome cu sirbi. 


7, Sirbi: Sirbi e chili cayente. Pa un opcion abao den caloria, 
bo por disfrut'e su so of cu un pida chikito di keshi abao den 
vet of yoghurt Griego natural sin sucu como topping. 


Nota: 
* Porcion: E receta aki ta rindi alrededor di 6 porcion chikito, 
ideal pa un dieta bariatrico. 
* Almacenamento: E chili aki por wordo warda den frigidaire 
pa 3 dia o vries den porcion pa un cuminda rapido y salu- 
dabel pa despues. 


Nos ta spera cu bo disfruta di e receta saludabel y dushi aki. 

Fortaleza pa Famia 


Sinceramente, Pastoor Marcel Balootje 


TEMOR di Dios por libra nos di trampa di diabel 


No worry cu hende por yama bo cobarde, chapo of simple- 
mente bisa bo ta kens. Pero temor di Dios ta principio di 
sabiduria. Temor di Dios ta guia bo den e boluntad di Dios. 
Y mientras bo ta permanece den temor di Dios, lo bo tin 
menos dificultad den bo bida. 


Temor di Dios no ta nifica miedo di Dios, pero e ta nifica 
respet pa Dios, su palabra, principio y Dios su mandamen- 
tonan. 


Miedo di hende ta conduci na trampa, pero temor di Dios 
ta conduci na libertad. Ora un hende tin temor di Dios e 
pas di Dios ta den su curason. 


Mientras cu maldad, malicia y inmoralidad ta avansa tur 
dia riba e mundo aki, temor di Dios mester prevalece den 
nos curason, pasobra e enemigo no ta respeta, pasobra 
di tur manera e kier infiltra den nos bida, nos cas y nos 
famia. 


Temor di Dios ta hiba nos na intimidad cu Dios. P’esey e 
palabra di Dios ta bisa: “E comunion intimo di Señor ta cu 
esunan cu ta teme Dios y e lo haci nan conoce Su aliansa. 
Mi wowonan ta continuamente riba Señor pasobra E lo 
saca mi pianan for di trampa. (Proverbionan 25:14-15) 


E diabel ta pinta su maldad asina bunita, cu hopi hende 
a lubida cu adulterio ta un trampa, ta un traicion, ta un 
falta di respet pa Dios y pa hende, y asina hende no kier 
reconoce cu nan ta den pica y cu nan mester arepenti y 
aparta di esey. 


E uzo di droga ta un trampa destructivo y mortal y hopi 
ta kere cu droga ta algo bon. Tin hende ta recomenda 
hende pa uza cierto tipo di droga, pero ta proba cu e ta 
destrui bida di hende, y droga ta destrui matrimonio y 
famia. Pasobra droga ta un trampa diabolico y adiccion si 
no atende na tempo, y si den e recuperacion di e persona 
Dios no ta envolvi, e persona ey tin hopi chens di bolbe 
bek den e caminda di adiccion. 


Temor pa hende ta pone un trampa, ma esun cu confia 
den Señor lo ta halsa. (Proverbionan 29:25) 


Temor di Dios ta e principio di sabiduria. Tur hende cu 
cumpli cu Su mandamentonan tin bon comprondemento. 
Su alabansa ta permanece pa semper. (Salmo 111:10) 


Temor di Dios ta evita pica. (Exodo 20:20) 


Temor di Dios ta motiva nos pa evangelisa, p’asina e 
palabra di Dios por yega na tur hende y asina mescos cu 
Dios a saca nos for di scuridad pa Su luz, e mesun opor- 
tunidad presenta na bida di otro hende. Pasobra Dios no 
kier pa ningun hende bay perdi, pero pa tur por yega na 
conocemento di e berdad. 


Sea sobrio, sea alerta. Boso adversario, e diabel, ta cana 
rond manera un leon cu ta gruña, buscando ken e por 
devora. (1Pedro 5:8) 


P’esey somete boso mes na Dios. Resisti e diabel y e lo 
huy for di boso. Hala cerca Dios y E lo hala cerca boso. 
(Santiago 4:7-8) 


Tentacion ta presenta den tur forma pa haci daño na bida 
di hende, no ta solamente den asunto sexual of inmoral- 
idad, pero tambe den asunto financiero, comemento, bisti- 
mento , etc. Pero nos mester laga sano huicio prevalece, 
p’asina pone Dios na prome luga den nos bida. Pasobra 
Dios ta e unico cu por defende nos contra e trampanan di 
e enemigo. 


E tempo cu nos ta bibando aden, ta tempo trabahoso y e 
binida di Cristo Hesus ta cerca. 
P’esey awo mas cu nunca laga nos hala mas cerca Dios. 


Sinceramente, Pastoor Marcel Balootje 

DIA 19 di augustus, Iglesia ta celebra e memoria di San 
Juan Eudes, un sacerdote, misionero y fundado Francesm 
cu a dedica su bida n'e promocion di e amor di Sagrado 
Curason di Hesus y Maria. Naci na Ri, Normandy na 1601, 
Juan Eudes a crece den un famia profundamebnte religioso, 
loke a influe cia den su vocacion sacerdotal. 


Formacion y bida sacerdotal 
Na edad di 14 aña, el a drenta den e Colegio di e Hesuitanan 
na Caenm caminda el a desaroya un profundo amor pa 
oracion y estudio. Cu 22 aña, Juan a uni n'e Congregacion 
di e Oratorio di Francia, funda pa San Felipe Neri. El a wordo 
ordena como sacerdote na 1625, durante un tempo unda cu 
Francia tabata isola pa varios epidemia. Su caridad a hib'e 
pa atende hopi enfermo y moribundo, poniendo su fe cu 
obra di misericordia, den practica. 


Misionero y fundado 
San Juan Eudes tabata un predicado fervoroso di mision 
popular, recoriendo diferente region di Francia pa renoba 
e bida spiritual di e fielnan. Su mensahe principal tabata 
e yamada na e conversion y e devocion n'e curasonnan di 
Hesus y Maria, loke e tabata considera un medio eficaz pa 
alcansa santidad. 


Na 1641, el a funda e Concregacion di Hesus y Maria (conoci 
como e Euditas_ cu e fin di forma sacerdote santo y bon 


prepara. Tambe el a funda e Instituto di Nos Señora di e 
Caridad di Refugio, dedica n'e rehabilitacion di e muhenan 
den situacion dificil, specialmente esunnan cu a cay den 
prostitucin. E obra tabata un acto di gran misericordia y 
refleho di amor di Dios p'esunnan mas margina. 


Apostel di e Sagrado Curasonnan 
San Juan Eudes ta wordo reconoci como un di e prome gran 
propagadonan di e devocion di e Sagrado Curasonnan di 
Hesus y Maria, prome cu e devocion aki a wordo oficial- 
mente reconoci pa Iglesia. El a skirbi un cantidad di buki y 
oracion, difundiendo e devocion aki y exhortando e fielnan 
pa consagra n'e curasonnan aki como un caminda sigur pa 
acerca na Dios. 


Morto y canonisacion 
San Juan Eudes a muri dia 19 di augustus 1680 na Caen, 
Francia. El a wordo beatifica na 1909 pa Papa Pio X y canonisa 
na 1925 pa Papa Pio XI. Su bida y obra ta continua inspira 
Iglesia, specialmente n'e yamado di conversion y e profundo 
devocion n'e Sagrado Curasonnan di Hesus y Maria. 


San Juan Eudes ta un ehempel di dedicacion total n'e servicio 
di Dios y n'e promocion di e amor y misericordia. Su legado 
ta sigui bibo den Iglesia y cerca esunnan cu, siguiendo 
su ehempel, ta busca pa carga e amor di Cristo na tur e 
skinanan di mundo. 


Apostel di e curasonnan di Hesus y Maria 


Awe ta dia di San Juan Eudes 

Lagrima y flornan por seca, su recuer- 
donan y tur loke el a haci y significa pa 
nos, lo keda graba pa semper den nos 


mente y curason. 


“Cerca Dios mi alma ta na paz, ta di 


DJ’E mi salbacion ta bin” 


Salmo 62:1 


Nos ta anuncia fayecimento di: 


Regina Krosendijk 


Mihor conoci como: “Ina, Tanta Ina, 


Ima” 


*25-04-1948 †16-08-2024 


Acto di entiero lo wordo anuncia despu- 


es. 


'No tene miedo, pasobra Mi ta cu bo, no 


wak asina spanta, pasobra 


Ami ta bo Dios. Mi ta duna bo forsa, 
yuda bo, sostene bo cu mi man victo- 


rioso.’ 


Isaias 41:10 


Nos ta anuncia fayecimento di: 


Johanna B. Angela 


*08-08-1935 - †14-08-2024 


Acto di entiero lo wordo anuncia despu- 


es. 


DIALUNA awo, 19 di augustus, lo tin 
otro Rosario Bibo na kapel di Alto Vista. 
Lo cuminsa resa pa 7 or y mey di anochi 
y cada persona por presenta su inten- 
cionnan personal y tambe general. 


Lo pidi Señor pa libra nos isla di mal 
tempo y bendiciona Aruba cu poco 
awasero. 
Tambe lo resa pa e aña escolar nobo cu 
ta cuminsa dia 19 di augustus. Pa tur 
mucha grandi y chikito por tin un aña 
escolar exitoso; no solamente cu logro 
personal manera bunita rapport pero 
tambe pa nan cera bunita amistad cu 
nan otro compañeronan. 


Pa tur maestro por ta bon guia pa tur 
mucha, yuda e muchanan cu nan tarea 


pero tambe yuda nan cu si nan prob- 
lema di comportacion y social. 


Pa mayornan por tin bon comunicacion 
cu nan yiunan, stimula e muchanan y 
mantene bon contacto cu scol pa nan 
ta semper na altura di e desaroyo di 
nan yiunan. 


Lo resa pa tur enfermo pa nan haya 
alivio den nan sufrimento, pa tur adulto 
mayor haya atencion necesario di nan 
sernan keri, pa tur trahado tin exito na 
nan trabou. 


Un y tur ta keda cordialmente invita pa 
asisti na otro Rosario Bibo, dialuna 19 
di augustus, pa 7 or y mey di anochi na 
kapel di Alto Vista. 


Rosario Bibo dialuna 19 
di augustus na Alto Vista 

"Dios ta amor... y amor ta Dios, 


maske mi no ta na e mundo aki, tur dia lo mi ta 


banda 


di boso Curazon, mi por stens di loke Señor ta 


haci" 


Salmo 33 


Cu profundo tristesa na nos curason pero con- 


forme cu Dios su boluntad nos ta anuncia 


fayecimento di nos dushi yiu, casa, mama, tanta y 


sobrina: 


Shouraine Derriene Curiel-Croes 


cariñosamente yama “Shouri, Enchita, Jelly 


Bean” 


*18-01-1994 - †13-08-2024 


Na Nomber di su: 
Esposo: Ravic Curiel 


Yiunan: Kenrilaine Geerman, †Rashaine, Rash- 
laine y Rashid Curiel 
Mama: Beata “Bea” Croes 
Tata: Sherwin Croes y Angelic Gil 
Ruman: Shaïr y esposa Luz Croes-Navarro 
Sobrina: Shayendra Croes 


Welo y welanan: 
†Francisco “Fanchi” Croes y Juana Maria Croes- 
Winterdal, Beatrix Willems, †Rudolf “Rudy” 
Croes 


Tanta y omonan: 
†Marcelina “Lientje” Ras-Croes y esposo Fang 
Ras, Dario Croes y esposa, Nayuska Viña Chavez, 
Romeo Croes, Raquel Croes y famia, Tirso Croes 


Suegra y suegro: 
Silvia Koolman 
Humphrey Curiel 


Madrina y padrino: 
Mayra Croes-Croes 
Danilo Angela 
Cuña: Silvienne Curiel 


Prima- y primonan: Elton, Rudolf, Rachelle, 
Rosita, Jamiro, Samira, Nastasxya y Litsxya 


Amigo-y amiganan: 
Avery Shipley, Jonatan Angela, Ruby Koolman, 
Erica Vrolijk, Amiganan di Hit Fit by Carol, Cole- 
ganan di Hyatt Regency 


Demas famia: Croes, Curiel, Navarro, Viña 
Chavez, Winterdal, Willems, Ras, Kock, 
Krozendijk, Guardiola, Moreta, Geerman, Gil, 
Koolman, Wernet, Lebacks, Marchena, Hans, 
Wanga, Veel, Hunt, Dirks, Varis, Orman, Boek- 
houdt. 


Ta invita pa acto di despedida cual lo tuma lugar 
na Aurora Funeral Home diamars 20 di augustus 
2024 di 2'or pa 4'or di atardi. Cremacion ta tuma 
luga despues den seno familiar. 


Condolencia lo tuma lugar na Aurora Funeral 
Home dialuna 19 di augustus 2024 di 7'or pa 9'or 
di anochi. 


Ta deseo di Shouraine pa tur hende bin bisti na 
color nan alegre 


Mi Dios, Mi Señor, Mi Salbador 


Cu Bo amor infinito tene mi den Bo 


braza 


Ya no tin scuridad 


Unicamente Bo Luz briyando 


It is with deep sorrow that we an- 


nounce the passing of: 


Mrs. LEONG-LEE, Lin Hing 


a.k.a Apo or Madam of Hop Long 


Laundry & Laundromat 


April 19th, 1922 – August 12th, 2024 
CHILDREN: Elisabeth & John Liu, 
Paul & Colleen Leong, Ann & Nolly 
Oleanna, Wing Chow & Greta Leong, 
Alfred & Luz Maria Leong, Adriana & 
Ulrich Ponson 


GRAND CHILDREN: Johnny & 
Jess Liu, Jaime & Jean Liu, Jeffrey 
& Ali Liu, Jenny & David Mulligan, 
Jessy Liu & Simon Swannell, Michael 
Leong, David Leong, Jason & Tegan 
Leong, Ashley & Stacy Kirchner, 
Vivian Leong & Clint van Domburg, 
Randall & Hanna Leong, Sue Ann Le- 
ong, Jonathan & Gina Leong, Jennifer 
Leong & Ken Wolff, Uriana Ponson & 
Jeremy Thijzen, Ricky Ponson 


GREAT GRAND CHILDREN: 
†Amanda, Alex, Tim, Dylan, Mad- 
eleine, Damian, Annabel, Brandon, 
Stephanie, Zaydon, Olivia, Susana, 
Mackenzie, Laura, Jaydon and Kaylie. 


Nephew: Tan Zhi Ming and family 


Families: Leong, Liu, Tan, Tang, 
Kelly, Cuartas, Ponson, Gaunt, Olean- 
na, Vrolijk, Wolff, Lanting, De Leça, 
Croes and Thijzen. 


Special thanks to her caregivers Amoe, 
Rose and Sangeeta. Horacio O. Hospi- 
tal afd. B3 
And staff of Amilia Care Services for 
all the TLC received during her short 
stay there. 


The funeral service will be held on 
Tuesday August 20th 2024 from 
9:00am till 11:00am at Pray Funeral 
Home and from there to the Catholic 
Cemetery at Zeewijk San Nicolas. 


Señor ta mi wardador, mi’n tin falta di nada 
Den cunucu di yerba berde ta pone mi sosega, 


E ta hiba mi na awa trankil, Pa mi bolbe haya forsa 


Salmo: 23 


Cu inmenso tristesa, na nos curason pero conforme cu 
Dios su boluntad, nos ta anuncia cu a bai sosega den 


brasa di Señor nos ser stima: 


Sr. Ismael Gomes 


Mihor conoci como: “Uchi” 


*17 Juni 1950 - †14 Augustus 2024 


Mayornan: 
†Sr. Bicento Gomes 


† Sra. Josefa Gomes-Koolman 


Na nomber di su: 
Esposa: Elisabeth Arce Cano Gomes 


Yiu Stima: 
Jeanine Gomes 


Nietanan: 
Jeandery Koolman y Riginald Go- 


mez 
Jeandelyne Koolman 


Bisanieta(o): 
Jeandyenne Koolman 


Ri-Jean Gomez 


Rumannan: 
†Ludovico Gomes 


Georgina (Ina) y Amancio Flanegin 


Pedro Gomes 


Agnes (Nena) y Rufino Kelly 


Novita (Vita) Gomes 


†Cristofiro (Tokko) y Maria Elena 


Gomes 
Canisia Gomes 


Maria y Giovanni Chirino 


Yiunan di esposa: John Jairo Salazar y famia, 
Luz Edith Salazar y famia, 
Jonathan Salazar y famia 


Suegra: Rosalba Cano 


Tata di su nietanan y Bon Amigo: Keldrick “Kedy” 
Koolman 


Manera yiu: Jarsino, Lisa, Vera, Marieta, Yolanda, 
Segundo, Wicho 


Swa y cuñanan: William Arce y famia, Luz Nedy y 
famia 


Subrino y subrinanan: Francisco (Frenky), Ruthline 
(Chichi) y Famia, Albertico Flanegin, Jeffrey Kelly 


Primo y Primanan 


Amistadnan: C. Leito, Rik K., Joy D., Frank L. ”Lam- 
pé”, Ricky H , George V. y demas amigo y conocir nan 


Su ex compañeronan di Thiel Corporation 


Demas famianan: Gomes, Arce Cano, Salazar, Kool- 
man, Flanegin, Kelly, Chirino, Robles de Medina, 
Paskel, Coello, Krishnasing, Van Den Berg Thiel, Wer- 
leman, Krozendijk, Wernet, Dirksz, Irausquin, Kock, 
Peña, Danje, Marin, Croes, Curiel, Albertsz, Angela y 
demas famianan y conocirnan 


Oportunidat pa condolencia: diamars 20 augustus 2024, 
na Aurora Funeral Home di 7:00 pa 9:00 pm, 


Acto di despedida lo tuma lugar diarason 21 di augustus 
2024 di 9:00 pa 11:00 am y despues lo sali pa Santana 
centraal na Sabana Basora. 


Nos disculpa si den tristesa nos por a lubida algun 
famia of conocir nan 


